5 Petanda Pasangan Sudah Berkahwin Lebih 5 Tahun

Nota Editor: 5 ciri-ciri bagi pasangan yang sudah berkahwin lebih dari 5 tahun ini telah dipaparkan di website SalwaSaleh.com. Kami kongsikan semula di sini dengan izin dari penulis. Ada tak ciri-ciri di bawah yang kena dengan anda?

Pagi tadi waktu di dalam kereta timbul idea nak tulis entry ni. Puncanya? Haa nanti saya cerita kat bawah.

Kata orang fasa 10 tahun pertama perkahwinan memang la mencabar. Dengan masing-masing baru nak cuba mengukuhkan keadaan, kerjaya, nak kenal hati budi dan anak kecik yang berderet-deret yang perlukan perhatian.

Jadi marilah kita chill kejap. Tarik nafas. Entry ni khas untuk golongan macam kita. Oh please, bukan kajian atau interview ape ke ye. Ni atas pengalaman sendiri aje. Hehehe.

Nak letak bicara sufi macam over sangat la pulak kan. Tapi biasa tak korang teringat kat pasangan pastu 2 saat lepas tu mesage masuk atau dia call? Haaa, ada aura gituh. Ataupun kita baru nak call dia, tup tup dia plak yang call kita. Ni la jadi pagi tadi. Saya baru nak call cakap dah on the way nak ambik, 1 saat terus message dia sampai, cakap dah boleh ambik. Mihmihmih.

Pernah tak korang tengah nyanyi (dalam hati) satu lagu tetiba 0.98 saat kemudian pasangan korang tetiba nyanyi atau humming lagu yang sama. Nak lagi best ala-ala romantik suweet kalau pasangan kita tu nyanyi sambungan lirik tu. Peghh! Drama gila kan bunyik tapi percayalah ni betul-betul berlaku.

Korang nak makan something tapi malas nak carik atau malas nak masak. Dok terbayang. Sekali pasangan ajak pi makan kedai makanan yang korang nak makan tu atau tetiba aje tapau makanan tu untuk korang. Pernah tak? Pernah tak? So suweeet.

Yang ni paling obvious la. Kalau dah 5 tahun ke atas kawen mesti tau punya kalau mata dia ke kanan maksudnya die takmo. Kalau tangan silang ke kiri dia tak kesah sangat. Or kalau dia pandang aje dah tau dah dia tengah cakap ‘whatever’. Tayah cakap ape pun. Sendiri tau. Gerak badan or tubuh pun kita dah boleh baca dah. Ape tu, kata orang kalau buang angin pun kita dah tau (keh keh keh)

5: Carik carik bulu ayam akhirnya bercantum juga

Hahahhaa tau! Tak tau nak letak apa so peribahasa ni je la terfikir. Maksudnya dah takde la sibuk nak memujuk rayu bagai kalau bergaduh tu. Masing-masing diam je.

Kang esok lusa berbaik balik macam biasa. Atau pi beli or masak makanan yang dia suka macam kat atas tu. Or karang tetiba cerita pasal harga ikan dah naik kat kedai runcit depan rumah or tetiba tolong lipat kain lah. Mesti ada punya.

Apapun, selamat lah melayari rumah tangga dengan aman damai. Ni nasihat diri sendiri jugak. Kata orang kita ni makin lama makin serasi dan muka pun akan nampak macam iras. Saya setuju jugak lah sikit walaupun macam tak ade iras aje.

BACA: Kamen Rider Kongsi Kisah Perkahwinannya Dengan Gadis Melayu

BACA juga: Sudah 16 Tahun Berkahwin Lelaki Ini Masih Buat Kejutan Untuk Isterinya

LIKE dan FOLLOW Vocket di Facebook serta Instagram


Apakah 2 Perkara Yang Membezakan Lelaki Ini Sehingga Mencapai Jualan RM808 Ribu Sebulan

Semalam saya kongsi tentang “Bagaimana Seseorang Close Sale Sebanyak RM808,000 Dalam Sebulan” di Shah Alam.

Pada orang yang baru melangkahkan kaki sebagai peniaga atau agen unit amanah memang nampak macam MUSTAHIL.

Dari segi pengetahuan teknikal, semua orang lebih kurang sama.

Dalam apa jua bisnes, perkara ASAS sales dan marketing memang kita dah kena tau. Dah jadi macam darah daging. Mengalir je macam tu.

Bila jumpa prospek dah automatik tahu apa yang nak dicakap. Skrip pun semua orang dah tahu.

Keinginan adalah PUSH factor dalaman yang sangat kuat. Yang mengakibatkan TINDAKAN diambil.

Bukan sekali dua. Bahkan tindakan berterusan. Bukan sekejab buat lepas tu give up.

Dan sebenarnya ada lagi satu yg POWER. Sangat power.

Oleh itu kita kena selalu minta dariNya. Bacalah doa ini. Jadikan habit sambil memandu, baca doa ini. Sedang tunggu klien, baca doa ini.

Kadang-kadang dosa-dosa kita yang menghalang rezeki mengalir dengan laju pada kita.

Oleh itu doa ini dimulakan dengan merayu kepada pengampunan dari Allah.

Lakukan ia. InsyaAllah akan ada perubahan yang besar dalam hidup anda dan keluarga anda.

Yang penting kita mau yakin dengan asbab amalan agama Allah selesaikan masalah kita.

Kita mau yakin dengan janji-janji Allah.


Jualan Sambal Nyet Cecah RM14 Juta, Khairulaming Umum Bakal Buka Kilang Kedua Di Kelantan

Khairulaming di laman Twitter rasmi miliknya berkongsi kejayaan Sambat Nyet yang sudah berjaya terjual sebanyak 1 juta botol sejak ia berada di pasaran Januari tahun yang lalu.

Menurut Khairulaming, jenamanya sudah meraih jualan RM14 juta dengan terjualnya 1 juta botol sambal ini. “Pada hari pertama kita jual Sambal Nyet, kita cuma dapat jual 200 botol sehari. Tetapi Alhamdulillah kita dapat jual 5,000 botol sambal sehari. Team kita juga dah berkembang daripada 8 orang, kini sudah naik ke 50 orang,” katanya.

Selepas setahun setengah beroperasi, alhamdulillah hari ni jualan Sambal Nyet telah mencecah 1,000,000 botol dan menjadikan total sales sambal Rm 14 juta ringgit. Kita juga baru tambah kilang kedua seluas 22,000 sqft di Kelantan yg akan beroperasi tak lama lagi 🙏🏻 (Thread): pic.twitter.com/C0z0Y8wUT5

— Khairulaming (@khairulaming) August 2, 2022

Ini satu milestone yang aku sendiri tak boleh terfikir masa mula-mula nak launch sambal ni dulu 🥺. It’s been a long journey and i’m happy blh berkongsi rezeki dengan orang lain juga

Selain itu, beliau turut mengumumkan pembukaan kilang keduanya tidak lama lagi. “Kilang kedua ini akan jadi tempat untuk naikkan lagi produksi Sambal Nyet dan jadi tempat persediaan untuk produk kedua nanti,” katanya.

Khairulaming masih belum berkongsi kepada umum apa produk kedua yang bakal dihasilkannnya. Jadi kita tunggu dan lihat. Sementara itu, anda boleh buat pembelian Sambal Nyet di sini dan ya, ia tetap sentiasa sold out setiap hari sehingga ke hari ini.

Khairulaming sebelum ini berkongsi sebab mengapa beliau buka kilang Sambal Nyet di Kelantan. Baca pada pautan di bawah.

Raih Jualan RM7.5 Juta Tahun Lalu, Khairulaming Buka Kilang Besar Sambal Nyet Di Kelantan

Buat ‘Post-Mortem’ Selepas Sambal Habis Terjual, Cara Khairulaming Dipuji Netizen


Jualan Telefon Pintar Merosot, Huawei Bercadang Untuk Ceburi Bidang Ternakan Babi

Sehingga kini, perang dingin dagangan antara Amerika Syarikat dengan China dengan melakukan sekatan servis Google buat peranti Android berjenama Huawei masih lagi berlarutan.

Disebabkan sekatan servis Google itu, jualan telefon Huawei dikhabarkan kini semakin merosot dan keadaan gawat ini memaksa pihak Huawei memilih cabang perniagaan yang lain demi menjana pendapatan yang mampu menyelamatkan operasi syarikatnya.

Memetik laporan BBC, gara-gara jualan telefon yang jatuh teruk pada suku akhir tahun 2020 lalu serta desakan kemelut kekurangan pembekal mikrocip disebabkan sekatan dagangan tersebut, Huawei kini dilaporkan sedang mengusulkan kertas cadangan untuk memajukan serta menghasilkan teknologi terbaru buatan mereka yang akan digunakan dalam bidang penternakan babi di China.

Seperti sedia maklum, China merupakan negara industri yang mempunyai ladang ternakan babi terbesar di dunia. Disebabkan itu, pihak Huawei mengintai peluang perniagaan ini dan merancang untuk memasarkan peranti teknologi buatan mereka yang berpotensi dalam memajukan bidang ternakan babi di negara tersebut.

Difahamkan, Huawei kini dalam perbincangan untuk membangunkan peranti teknologi yang mampu membantu para penternak babi bagi mengenal pasti penyakit babi serta dilengkapi dengan alat bantuan yang boleh menjejaki di mana keberadaan babi dengan kuasa ‘kepintaran buatan’ atau Artificial Intelligence (AI).

Bukan itu sahaja, Huawei juga bercadang untuk menghasilkan teknologi pengimbas wajah atau facial recognition yang mampu mengenal pasti kesahihan setiap ekor babi yang diternak dan teknologi ini juga dapat memantau kesihatan berat badan serta diet pemakanan yang disyorkan kepada babi seperti dipetik menerusi halaman BBC.

“Industri penternakan babi merupakan salah satu contoh bagaimana kami boleh memberi nafas baru kepada sebahagian industri tradisional dengan teknologi ICT (Teknologi Maklumat dan Komunikasi) menerusi penghasilan sesuatu yang lebih bernilai pada era industri digital 5G ini,” jelas salah seorang jurucakap Huawei ketika dihubungi wartwan BBC.

Difahamkan, syarikat teknologi yang lain di China seperti JD.com dan Alibaba juga sudah menjalinkan kerjasama dengan penternak-penternak babi di China untuk menghasilkan teknologi baru dalam bidang ternakan ini. Apa pendapat anda?

Untuk rekod, Huawei sebelum ini pernah menjangkakan akan menghentikan pengeluaran telefon pintar. Anda boleh membacanya menerusi pautan di bawah.

Huawei Dijangka Akan Berhenti Mengeluarkan Telefon Pintar

CEO Huawei Yakin Tidak Perlukan Google Untuk Jadi Jenama No.1 Dunia

Selepas Huawei Gagal Berdagang Di Amerika Syarikat, China Mungkin Senarai Hitam Apple


Jualan Udara Segar Dalam Tin Berjaya Mendapat Sambutan Tinggi Di China

Baru-baru ini Malaysia menghadapi satu bencana pencemaran udara yang merbahaya untuk kesihatan iaitu jerebu. Sebagai langkah keselamatan, ramai yang menggunakan topeng muka untuk melindungi diri daripada terkena asap jerebu.

Malah ada juga yang berkurung di rumah untuk berlindung dari udara luar yang kotor, tetapi di China itu hanyalah langkah biasa kerana cara yang mereka gunakan amatlah berbeza dan tidak pernah terpikir dek akal.

Melalui perkongsian di Facebook John Mohamed, beliau berkongsi cara yang digunakan di Negara China iaitu jual udara segar dalam tin.

Untuk pengetahuan anda, negara China sudah lama mengalami masalah pencemaran udara yang sangat teruk. Malah, udara yang kotor dan berjerebu ini menyebabkan jarak penglihatan sangat terhad sehinggakan mereka terpaksa membuat paparan skrin untuk menunjukkan pemandangan langit biru kerana situasi itu sangat sukar untuk dilihat di sana.

Lebih mengejutkan apabila ada yang mengambil kesempatan untuk membuat ‘bisnes’ sebegitu. Udara segar ini di eksport dari beberapa negara lain contohnya Kanada. Caranya mudah, udara segar diambil dari pergunungan dan dibotolkan ataupun diletakkan di dalam tin.

Ternyata perniagaan menjual udara segar dalam tin ini mendapat permintaan tinggi disana kerana ramai yang beli untuk menyedut udara bersih. Melihatkan situasi tersebut, jelas menunjukkan semakin hari semua benda perlu di bayar untuk mendapatkannya termasuk udara kurniaan tuhan.

Dianggarkan sebotol udara bersih berharga hampir RM100 untuk 8 liter udara. Mungkin anda rasa ia agak mahal tetapi apakan daya, benda tersebut sangat diperlukan disana dan mereka sanggup untuk membayarnya.

Perkongsian John ini mendapat pelbagai rekasi daripada netizen. Malah ada yang kaitkan situasi ini seakan sama seperti komik doraeman yang mereka pernah baca dimana ia benar-benar wujud dalam alam nyata.

Sementara di Malaysia pula, tahap jerebu dan kualiti udara menunjukkan perkembangan positif di beberapa tempat berbanding beberapa hari lepas. Semoga jerebu yang melanda negara akan kembali pulih dan kita semua dapat melakukan aktiviti harian seperti biasa. Jadi tidak perlulah anda mengeluarkan duit untuk mendapatkan kualiti udara yang bersih seperti di China pula.

Tahukah anda, spotify telah menghasilkan playslist khas sempena jerebu di Malaysia. Jom klik pautan di bawah untuk ketahui lebih lanjut.

Spotify Hasilkan ‘Playlist’ Khas Sempena Jerebu Di Malaysia

Ini Cara Pemakaian Topeng Muka Yang Betul Untuk Lindungi Diri Daripada Bahaya Jerebu

Lihat Betapa Parahnya Jerebu Di Indonesia Ketika Ini


Jualan Ulang Tahun Ke-8 Lazada Kembali Dengan Lebih Hebat 27 Mac Ini

Platform eCommerce terkemuka negara, Lazada Malaysia akan menyambut ulang tahun mereka yang ke-8 minggu ini.

Bagi menghargai pengguna yang selama ini menyokong mereka tanpa putus, Lazada Brithday Sale yang berlangsung satu hari sahaja akan menawarkan free shipping  untuk pembelian anda di samping harga termurah untuk produk yang anda mahukan.

Seperti juga jualan Lazada sebelum ini, tawaran Flash Sale yang menakjubkan akan dibuat sepanjang masa di aplikasi Lazada (iOS dan juga Android) merangkumi barangan dapur sehinggalah gadget terkini di pasaran.

Sambutan ini akan dimulakan dengan persembahan artis terkemuka negara secara live di TV3 pada malam 26 Mac 2020 menampilkan Dayang Nurfaizah, Ayda Jebat, Hael Husaini dan ramai lagi.

Dengan majoriti penduduk Malaysia stay at home sehingga tamat tempoh Kawalan Pergerakan pada 31 Mac 2020, Lazada mahu memberikan pengalaman shopping terbaik buat rakyat Malaysia dengan mereka hanya perlu membuat pembelian di rumah sahaja.

Lazada Birthday Sale akan bermula tepat jam 12.00 tengah malam 27 Mac 2020. Sementara menanti tarikh ini, Lazada turut hadir dengan fungsi Chup Dulu, di mana anda boleh locked terlebih dahulu barangan yang anda mahu bermula 13-26 Mac dan bayar pada 27 Mac nanti.

RM888 Lazada Wallet Credit Percuma Untuk Dimenangi Sempena Lazada Brithday Sale

With LazMall Guarantee, we've got you covered! 💯👌 One of our 3 LazMall promises is 100% product authenticity or get 2 times your money back! ✅⠀ ⠀ 🤳Go search "bday sale" on our app now to shop from home effortlessly!😉⠀ ⠀ 🎂Lazada 8th Birthday sale on 27th March!⠀ 💗 Lowest Price Guaranteed⠀ ⚡ RM0.88 Crazy Flash Sale⠀ 🚚 RM9.90 Flash Sale + Free Shipping⠀ ⠀ #Lazada8thBirthday⠀ #LazadaBirthdaySale⠀ #LazadaMY⠀ #KeepcalmwithLazada⠀ ⠀ T&Cs apply*

A post shared by  Lazada Malaysia (@lazada_my) on Mar 22, 2020 at 7:27pm PDT

Khas buat pembaca setia Vocket, Lazada Malaysia mahu beri anda yang bertuah Lazada Wallet Credit bernilai RM888 untuk anda keep calm dan shopping dari rumah. Caranya juga sangat mudah. Ikuti langkah di bawah:

1. Anda hanya perlu kongsi artikel ini di halaman peribadi Facebook anda dengan caption;

2. Pastikan tetapan perkongsian anda public dan bukannya private. Peraduan ini berlangsung 23 Mac 2020 dan berakhir pada 12.00 malam 26 Mac 2020.

3. Pihak Lazada akan menghubungi pemenang yang bertuah secara terus dan memasukkan kredit RM888 Lazada Wallet yang perlu dihabiskan sebelum 11.59 malam 27 Mac 2020. Terma dan syarat peraduan boleh dibaca di sini.

Kekal tenang dan selamat membeli belah 27 Mac 2020 nanti.

Mungkinkah ‘flash sale’ Lazada Sony PS4 berharga 50 sen ini akan kembali? Baca lagi pada pautan di bawah.

Lazada ‘Flash Sale’ Tawarkan Sony PS4 Dengan Harga Serendah 50 Sen Sahaja

Mah Sing Tawarkan Rumah Di Lazada Dengan Harga Pendaftaran Bermula RM3,000

Abstrax Buka Tempahan Topeng Muka KN95 Edisi Khas


AirAsia, Juara Dalam Menghubungkan Shenzhen Kepada Dunia

AirAsia, syarikat penerbangan tambang rendah terbaik dunia meraikan ulang tahun ke-10 penerbangan ke Shenzen. Majlis tersebut disambut dengan meriah di Lapangan Terbang Antarabangsa Shenzen Bao’an semalam. AirAsia memulakan operasinya di Lapangan Terbang Antarabangsa Shenzhen Bao’an sedekad yang lalu
dengan konsep baharu yang menjadikan syarikat penerbangan itu berbeza daripada syarikat penerbangan tradisional di China.

Pada 15 Julai 2007, AirAsia memperkenalkan penerbangan terus dari Shenzhen-Kuala Lumpur dan Shenzhen-Bangkok, seterusnya memperkenalkan perjalanan udara tambang rendah di Shenzhen. Dalam tahun yang sama, AirAsia juga menambah laluan Shenzhen-Kota Kinabalu.

Sehingga kini, AirAsia menawarkan 35 penerbangan mingguan dari Shenzhen ke Asia Tenggara. Pada tahun ini juga, purata laluan dari Shenzhen mencatatkan prestasi melebihi penumpang 85 peratus, menjadikan AirAsia sebuah syarikat penerbangan asing utama dari segi kekerapan penerbangan dan kapasiti penumpang di Shenzhen. Sejak penerbangan sulungnya, syarikat penerbangan itu telah membawa 4.3 juta tetamu masuk dan keluar ke Shenzhen, seterusnya meningkatkan trafik para pelancong tempatan dan antarabangsa ke bandar tersebut.

Untuk meraikan ulang tahun ini, AirAsia menawarkan tambang termasuk semua serendah dari RM256* dari Kuala Lumpur ke Shenzhen dan RM257* dari Kota Kinabalu ke Shenzhen. Tempahan boleh dibuat di airasia.com dari 17 hingga 23 Julai 2017 untuk tempoh perjalanan dari 19 Julai hingga 24 November 2017.


Begitu Dramatik Dan ‘Awesome’, 11 Gambar Ini Menjuarai Pertandingan Antarabangsa

Siena International Photo Awards edisi 2016 yang berpengkalan di Siena, Itali menawarkan €1,500 (lebih kurang RM7,420) kepada setiap pemenang bagi 11 kategori yang dipertandingkan.

Ia telah menarik hampir 5,000 penyertaan jurugambar dari 130 negara yang menyertai pertandingan anugerah foto ini. Ia merangkumi subjek alam dan manusia yang meliputi kategori, alam semulajadi, sukan, senibina dan lain-lain.

Saya terpesona melihat gambar-gambar hasil bidikan 11 sang juara. Ia begitu dramatik dan mengagumkan dalam memaparkan kehidupan masa kini. Ia sememangnya memberi seribu satu makna dan buat kita berfikir sejenak tentangnya.

Tajuk: A Man Feeding Swans In The Snow
Lokasi: Poland
Jurugambar: Marcin Ryczek

“This photograph was taken in Krakow, from the Grunwald bridge. The nature-created contrast of white snow and dark water, separated by the straight line of the waterfront, serves as a reflection of the Yin-Yang symbol which represents opposing yet complementary forces.”

Tajuk: Phang Rang Fishing Net Making
Lokasi: Vietnam
Jurugambar: Danny Yen Sin Wong

“In a small village in southern Vietnam near Phan Rang, a woman wearing a typical cone hat is creating a fishing net in their traditional manner. The manufacturing of handmade nets is still a typical Vietnamese activity for women, which they carry on while their husbands are out fishing.”

Tajuk: Warp Speed
Lokasi: Tokyo, Jepun
Jurugambar: Mike Hollman

“I took this shot while traveling to Tokyo on the Yurikamome Line, which takes its name from the common black-headed gull that populates the bay of said Japanese capital.”

Tajuk: Artic Urban Skiing
Lokasi: Tromsø, Norway
Jurugambar: Audun Rikardsen

“A friend skiing at night, descends a 10 meter high clifftop in Tromso, Norway. The challenge was quite demanding, because the night was much darker than it appears in the photo. So much so, that it was impossible to see where one might land. The image is the result of a long exposure and the use of a specific flash pointed to capture the subject during action.”

Tajuk: Sharing Resources
Lokasi: Tromsø, Norway
Jurugambar: Audun Rikardsen

“During winter in northern Norway, large biomasses of herring have overwintered in fjords during three to four dark winter months in recent years. This has attracted hundreds of whales and fishing vessels. The killer whales have learned the sound of the boats when they haul their herring bag nets and get attracted to the boats in hopes of an easy meal of leftover herring. A single exposure where Audun has used a self-made underwater housing.”

Tajuk: Sensazioni, Etna In Eruzione
Lokasi: Cesarò, Italy
Jurugambar: Giuseppe Mario Famiani

“This image shows the magnificence of erupting magma, ash and gas, during the first days of December 2015, which rose to a height of several kilometers above the summit of Mount Etna.”

Tajuk: Strawberry Greenhouses
Lokasi: Nazilli (Aydin), Turkey
Jurugambar: Leyla Emektar

“To take this shot, I had to climb a relief, which allowed me to include interesting, colored greenhouses located near Nazilli. To make the picture more interesting, I waited for the moment when a Turkish peasant who was working with the strawberries entered the frame.”

Tajuk: Ofelia
Lokasi: Mexico
Jurugambar: Krishna Vr

“Ofelia, Ofelia I feel something is missing since you went away. Now all my thoughts are drowning, my words are less than before. Everything became blue but you.”

Tajuk: Joy Of A Farmer
Lokasi: Romania
Jurugambar: Gianluca De Bartolo

“A Romanian farmer shows his happiness after the harvest in Maramures. The population of this region still maintains a strong connection to the land and still carries out many agricultural activities manually.”

Tajuk: Sardine Run
Lokasi: Afrika Selatan
Jurugambar: Greg Lecoeur

“During the sardines’ migration along the coast of South Africa, all marine predators are looking for sardines! I was lucky to be at the right place at the right time to photograph their capture.”

Anda boleh lihat kategori Orang dan Potrait di sini bersama gambar-gambar pemenang tempat kedua dan ketiga bagi 11 kategori.


Juara Penuh Gaya, Atlet Ini Kongsi Pingat Emas Sambil Memakai Jam Tangan Bernilai RM1.46 Juta

Pelbagai kisah dan drama dapat kita lihat sempena Sukan Olimpik Tokyo 2020 yang berlangsung pada kali ini. Terbaharu, atlet Qatar dan Itali berjaya mencipta sejarah selepas tahun 1912 dengan berkongsi pingat emas selepas masing-masing berjaya menamatkan catatan yang sama pada acara lompat tinggi.

Detik bersejarah itu turut menarik perhatian peminat jam tangan yang teruja dengan atlet Qatar, Mutaz Essa Barshim yang menggayakan jam tangan Richard Mille RM67-02 edisi beliau sendiri yang kini bernilai $350,000 (~RM1.46 juta).

Lebih menarik, jam tangan yang pernah dinobat sebagai jam tangan Richard Mille paling ringan pada tahun 2017 ini turut dipakai beliau sewaktu membuat lompatan.

Untuk pengetahuan, Mutaz Essa Barshim yang mulai menyertai Sukan Olimpik London 2012 ini mulai berkolaborasi bersama pembuat jam tangan, Richard Mille sekitar tahun 2016 selepas menampilkan prestasi yang hebat pada Sukan Olimpik Rio 2016.

Jenama ini sememangnya aktif dalam berkolaborasi bersama para atlet dan selebriti dalam menghasilkan jam tangan eksklusif. Michelle Yeoh muncul sebagai satu-satunya individu dari Malaysia yang berkolaborasi dengan Richard Mille serta mempunyai rekaan eksklusif yang tersendiri.

Ketahui lebih lanjut mengenai kisah bagaimana atlet Qatar dan Itali ini mampu berkongsi pingat emas menerusi acara yang diceburi.

‘Boleh Kami Dapat Dua Pingat Emas?’- Netizen Terharu Atlet Lompat Tinggi Sanggup Kongsi Kemenangan

‘Lihat Siapa Di Depan?’ – Aktivis ‘Perlekeh’ Malaysia Selepas Israel Raih Pingat Pertama Di Olimpik 2020


Kedai Jus Terbesar Di Malaysia Mula Dibuka Menyajikan Lebih 200 Jenis Pilihan Jus

Hampir 4 dekad menyajikan pelbagai jus buat semua penggemar jus seluruh dunia, Juiceco. kini telah melebarkan sayapnya dengan membuka kedai pertama mereka di Asia Tenggara yang terletak di Bangsar.

Menariknya mengenai rangkaian kedai JuiceCo. ini adalah kepelbagaian jus dan smoothies yang ditawarkan. Mana tidaknya, hampir 200 menu yang tersedia buat para pelanggan dan anda boleh dapatkannya dengan harga serendah RM5 sahaja. Berikut antara pilihan jus yang tersedia di Juiceco.

Juiceco is giving out juice samples today, did you get one? Catch our roving team at the Telawi area, Bangsar and grab a taste of our fresh juices! #iheartjuicecomy #juicecofamily #juicecomy #gofruityourself #freesamples #jalantelawi #bangsar

A post shared by Juiceco Malaysia (@juiceco.malaysia) on Jun 30, 2017 at 8:47pm PDT

Ketika ini, Juiceco. cuma ditawarkan di Bangsar yang terletak di Jalan Telawi. Dikhabarkan bakal melebarkan sayap ke beberapa buah tempat sekitar Lembah Klang tidak lama lagi. Anda boleh ikuti perkembangan lanjut mengenai JuiceCo. Malaysia disini.


Juliana Evans Diundi 100 Wanita Tercantik Dunia, Atasi Taylor Swift Dan Emma Stone

Walaupun tidak memiliki populariti seperti artis-artis luar negara yang diundi bersamanya, namun siapa sangka pelakon tempatan Juliana Evans berjaya menduduki kedudukan ke 72 dalam undian 100 Wanita Paling Cantik Dunia.

Dalam undian yang dilakukan  laman Starmometer itu, Juliana bukan saja tersenarai tetapi turut mengatasi selebriti terkenal dunia seperti Taylor Swift dan Emma Watson yang masing-masing berada di belakangnya di kedudukan ke 75 dan 76.

Mengulas mengenai penyenaraian tersebut, Juliana atau nama sebenarnya Juliana Sophie Johari Evans bagaimanapun memberitahu Harian Metro bahawa beliau sendiri tidak mengetahui namanya turut tersenarai dalam kedudukan tersebut.

“Alhamdulillah, ada yang sudi mengundi saya dan mesti mereka adalah orang-orang Malaysia. Jadi, saya ambil peluang ini untuk mengucapkan terima kasih kepada yang sudi mengundi,” katanya kepada Harian Metro.

Salam Lebaran 2020 dari kami 💙 This year even more special because Mily is with us!

A post shared by  Juliana Sophie Evans (@julianaevans) on May 24, 2020 at 1:14am PDT

Beliau yang percaya kepada kecantikan semula jadi turut gembira bila ada yang menghargainya namun menjelaskan dia juga sebenarnya tidak terlepas daripada  mengalami masalah kulit seperti wanita-wanita lain bila usia semakin meningkat.

“Saya orang yang percayakan kecantikan semulajadi. Jadi, bila ada orang yang menghargai, saya tumpang rasa gembira.

“Apabila usia meningkat, saya tak terlepas daripada berdepan garisan dan kedutan serta masalah kulit yang lain. Namun, itu tak menjadi masalah buat saya,” katanya.yang kini berusia 31 tahun.

Undian 100 Wanita Paling Cantik Dunia itu didominasi dua bintang Korea di kedudukan teratas dengan aktress  Son Ye-Jin yang membintangi drama Crash Landing On You berada di kedudukan pertama manakala Lalisa Manoban yang merupakan ahli kumpulan Blackpink berada di kedudukan kedua.

Les Copaque Studio yang menghasilkan siri animasi popular Upin dan Ipin pula baru-baru ini menjadi channel pertama di Malaysia yang meraih meraih 10 juta subscribers di YouTube. Baca mengenainya di pautan di bawah.

Les’ Copaque Muncul ‘Channel’ YouTube Pertama Malaysia Raih Diamond Play Button

Bertudung Hanya Di Bulan Puasa, Zizi Kirana Harap Bertemu Jodoh Yang Sedia Membimbing

Gara-Gara Tersalah Cakap, Fizi Dari Upin & Ipin ‘Diserang’ Netizen Indonesia Dan Malaysia


5 Petua Ajar Anak Membaca Dengan Santai Dan Gembira

Lambakan bahan bacaan dan bahan bantu mengajar kanak-kanak membuatkan ibu bapa zaman sekarang bebas memilih bahan yang sesuai untuk anak masing-masing.

Di kedai atau secara online juga kini banyak pilihan busy book, kad imbas, set mula membaca serta bahan bantu mengajar bahasa dan matematik. Tidak ketinggalan juga bahan dalam bahasa Arab, jawi dan lain-lain lagi.

Namun, untuk menggalakkan anak membaca sejak di peringkat awal, ada perkara yang lebih penting yang boleh ibu bapa praktikkan selain daripada menggunakan kad imbas dan set buku sahaja.

Saya ada 7 anak saudara dan seorang coming soon pada bulan Jun ini. Selain permainan, saya pupuk minat mereka terhadap pembacaan. Jadi, memang guna cara yang lebih santai dan menyeronokkan untuk dorong mereka menyukai buku tanpa rasa terpaksa.

Ini sebab anak-anak zaman sekarang semakin bijak. Mereka tahu apa yang kita cuba lakukan. Ia sebenarnya jadi lebih mudah apabila saya terangkan kepada mereka kenapa membaca itu penting. Apabila sudah faham terutama nieces yang berusia 4 dan 7 tahun, pupuk minat jadi lebih menarik.

Biasakan dan bacakan pada anak, buku yang sesuai. Seawal bulan-bulan pertama, anak sudah boleh didedahkan dengan buku. Apabila hadir keseronokan dalam membaca, itulah antara faktor yang menentukan kejayaan membaca di masa akan datang.

Antara buku yang boleh digunakan di peringkat awal sebelum anak berumur satu tahun adalah buku lullabies, board book, buku kain dan buku lagu. Pada peringkat ini, kita hanya mahu anak biasa dengan buku dahulu.

Bila anak sudah berumur satu ke tiga tahun, ibu bapa boleh perkenalkan buku rhyming, buku lagu atau short story board book. Bagi anak yang berumur tiga tahun ke atas, boleh gunakan buku abjad, buku lagu, buku bergambar atau buku rhyming.

Bagi menggalakkan interaksi antara anak yang berumur dua ke tiga tahun dengan buku, ibu bapa boleh bertanya soalan pada anak sebelum memulakan pembacaan.

Tunjukkan padanya kulit buku, tanyakan apakah agaknya kisah dalam buku ini (meramal). Semasa membaca, kenal pasti emosi yang terdapat pada watak dan tanya anak jika dia merasainya (memghubungkan situasi).

Di penghujung buku, tanyakan jika pengakhirannya sama seperti yang dikatakan sebelum membaca (meramal). Setelah selesai membaca, minta anak ceritakan kembali kisah tadi (merumuskan).

Aktiviti ini bertujuan untuk meningkatkan interaksi antara anak dengan buku yang dibaca. Dengan adanya interaksi begini, diharap anak menjadi lebih minat untuk terus membaca.

Usahakan untuk baca apa sahaja setiap hari. Surat khabar, majalah, buku cerita atau terjemahan Al Quran. Sehari peruntukkan 10 ke 20 minit untuk membaca sudah memadai jika tidak banyak masa.

Apa yang penting ialah kekonsistenan. Juga bertujuan untuk anak lihat bahawa membaca itu adalah perkara rutin.

Untuk galakkan anak membaca, penglibatan ibu bapa untuk tunjukkan contoh yang baik amat perlu. Ibu bapa perlu mulakan dan tunjukkan bahawa membaca itu adalah amalan yang biasa dilakukan dan merupakan rutin harian.

Harapannya anak tidak akan rasa kekok atau malas untuk memegang buku dan membaca kerana telah dibiasakan sejak kecil. Jadikan ia satu budaya di dalam keluarga yang cool.

Jika ibu bapa sendiri tidak membaca, bagaimana mahu meminta anak lakukannya? Anak membesar dengan melihat apa yang dilakukan oleh ibu bapa. Jadi jadikan diri anda tokoh membaca pada anak-anak.

Sewaktu berada di dalam atau luar rumah, boleh tunjukkan pada anak perkataan yang terdapat pada sekeliling. Contoh jika di luar, tunjuk papan tanda, papan tanda trafik dan sebagainya. Di pasar raya pula, boleh tunjukkan label dan iklan.

Saya pernah tunjukkan label Halal pada anak saudara. Sejak itu dia jadi lebih alert dengan tanda tersebut selepas saya terangkan kenapa ia penting dalam kehidupan Muslim. Kemudian, saya ajarkan pula tentang tarikh-tarikh pada label makanan.

Di rumah, boleh sama-sama baca majalah atau surat khabar, waima perkataan pada plastik atau kotak juga boleh dijadikan sumber awal mendedahkan anak untuk membaca.

Lama-kelamaan, anak akan bertanya sendiri apa yang dilihat. Pada waktu itulah, ibu bapa boleh terangkan lebih lanjut tentang sesuatu.

Pada peringkat ini, anak sudah menunjukkan sifat ingin tahu dan inilah kesempatan yang ibu bapa perlu ambil untuk galakkan anak lebih banyak bertanya.

Galakkan anak-anak membaca dan jangan sesekali ketawakan mereka apabila mereka buat silap. Pupuk minat dan keyakinan anak dalam pembacaan.


Jumanji Bakal Kembali Dan Kali Ini Disertai Dwayne “The Rock” Johnson

Jumanji merupakan salah satu filem yang tidak asing lagi buat ’90s kid’. Sebut sahaja Jumanji pasti semua akan mengetahui tentang board game yang disertai dengan fantasi yang sangat epik di dalam cerita tersebut.

Siapa sangka, filem yang kini sudah berusia 21 tahun ini bakal dibuat semula atau ‘remake’ dan kali ini bakal disertakan dengan bintang Hollywood ternama Dwayne “The Rock” Johnson.

It's OFFICIAL: Love this script! Big movie news that me and my canine gal Shang are excited to share;) To produce, create and deliver original properties to fans like HBO's #ballers to this summer's #CentralIntelligence is one of the best parts of my job. But to take great properties that are beloved worldwide like #BAYWATCH and #RAMPAGE and have the opportunity reimagine their stories in dope new ways to a whole new generation is truly an honor. It's official. We'll produce and deliver to a whole new generation a title that I love and is one of my all time favs: There's games you play for fun… then there's games that change your life. JUMANJI Working on edging up an already very good script with my @sevenbucksprod team. Up next is meeting with our producer Matt Tolmach and director Jake Kasdan. Shooting starts this fall. Promise to deliver something cool and special.. and not screw the whole damn thing up;). As always I'll keep you posted. Casting this should be fun! #JUMANJI #JungleLife #JustPressStart #SONYPictures

A photo posted by therock (@therock) on Apr 22, 2016 at 8:36am PDT

Dwayne Johnson bakal bekerjasama dengan dengan Matt Tolmach yang merupakan penerbit bagi filem Spider-Man serta siri New Girl dan The Grinder.

Kami berharap dengan adanya teknologi CGI yang canggih ketika ini, filem terbaru yang dilakonkan oleh Dwayne Johnson mampu memberikan hiburan buat kita semua.

Setakat ini masih belum ada trailer rasmi filem Jumanji yang terbaru ini. Walaubagaimanpun, kami ada sertakan trailer Jumanji yang pernah dihasilkan pada tahun 1995 ini.


‘Jumanji: Welcome To The Jungle’ Sarat Dengan Gelak Tawa Dan Sangat Menghiburkan

Bagi yang membesar tahun 90an pasti kenal sangat dengan Jumanji. Filem lakonan Robin Williams yang keluar pada tahun 1995 ini bagi saya sudah menjadi filem wajib tengok untuk penggemar perfileman. Saya berani jamin, anda pasti pernah menonton filem ini walaupun hanya sekali.

Fast forward tahun 2017, Jumanji diberi nafas baharu oleh pengarah Zack Kasdan serta menampilkan pelakon-pelakon ternama Hollywood seperti Dwayne ‘The Rock’ Johnson, Jack Black, Kevin Hart, Karren Gillan, Bobby Cannalavale dan Nick Jonas. Walaupun tayangan rasmi filem Jumanji ini dijadualkan hari ini, ianya sudah mula ditayangkan di pawagam sejak minggu lalu dan dengar-dengar setiap kali tayangan memang full house.

Filem ini bermula apabila sekumpulan remaja terperangkap di dalam dunia Jumanji dan mereka perlu mencari jalan keluar untuk pulang ke dunia asal. Masalahnya adalah hanya satu cara untuk mereka kembali ke dunia nyata iaitu dengan menghabiskan permainan ini terlebih dahulu. Watak setiap remaja juga berbeza mengikut karakter yang mereka pilih sebelum masuk ke dunia Jumanji. Jadi bagaimana karya Jumanji versi yang terbaru ini?

Perbezaan paling nyata adalah dari segi permainan ini sendiri. Kalau Jumanji versi Robin Williams dahulu setiap apa yang terjadi di atas papan permainan akan terjadi di dunia nyata, tidak bagi versi terbaru ini. Dalam Jumanji: Welcome To The Jungle, pemain ‘disedut’ masuk ke dalam dunia Jumanji dan mereka perlu mencari jalan keluar daripada permainan ini. Jika tidak, mereka akan terperangkap di dalam dunia Jumanji buat selamanya.

Pihak produksi yang menukarkan permainan Jumanji daripada board game kepada konsol permainan video bagi saya adalah satu personal touch yang sangat baik. Barulah dapat relate dengan generasi gamers terutamanya yang membesar dengan PlayStation 1 dan Nintendo.

Ini yang saya suka tentang filem Jumanji ini. Tiada watak yang overshadow each other. Ya, kita tahu Dwayne Johnson memang watak utama filem ini, tetapi tuan pengarah bijak untuk tidak melupakan watak-watak yang lain. Setiap watak mempunyai peranan dan kepentingan mereka yang tersendiri. Jadi tidaklah nanti ada watak yang dilupakan oleh penonton.

Lakonan setiap pelakon dalam filem ini memang sangat baik! Setiap watak mempunyai personaliti yang berbeza, The Rock yang sasa sebenarnya seorang remaja yang introvert, Jack Black asalnya seorang perempuan, Kevin Hart pula seorang yang perkasa di luar tetapi tidak di dalam Jumanji serta Karren Gillan, seorang yang pemalu di dunia nyata tetapi cantik dan kuat di dalam Jumanji. Gabungkan mereka ini menjadi satu pasukan dan ya, terhasillah satu gabungan yang sangat hebat!

Kevin Hart dan The Rock pernah bergandingan dalam filem Central Intelligence satu ketika dahulu dan chemistry antara mereka berdua sudah terbina sejak sebelum Jumanji lagi. Anda tengok sendiri video di atas ini di mana Kevin dan The Rock sama-sama meniru gaya masing-masing. Memang pecah perut.

Bagi sesiapa yang rindukan lakonan Jack Black, anda kena tonton Jumanji. Memang anda akan ketawa sahaja melihat gelagat Jack Black dalam Jumanji ini nanti. Berkesan betul beliau membawa watak wanita. Tambahan lagi, anda tidak akan buat keputusan yang salah jika menonton filem yang ada The Rock, Jack Black dan Kevin Hart dalam satu filem.

Jumanji: Welcome To The Jungle adalah sebuah filem yang awesome dan menarik untuk tontonan seisi keluarga. Kalau anda enjoy Jumanji yang pertama, anda pastinya akan enjoy dengan Jumanji terbaru ini. Kami beri rating 9/10 untuk filem ini. Boleh terus tempah tiket selepas baca review ini.


Lihat Trailer Rasmi Pertama ‘Jumanji: Welcome To The Jungle’

Real juga pandang pertama filem terbaru Jumanji ini. Ini merupakan reboot untuk franchise filem ini dan jika dahulunya Jumanji adalah permainan board game, kali ini Jumanji berbentuk permainan video pula. Mampukah The Rock & Co menghadapi segala cabaran dan menamatkan permainan Jumanji ini?


Ketahui Jumlah Gaji Yang Diterima Pemain E-Sukan Secara Keseluruhan

Industri e-sukan nampaknya semakin tempat di hati gamer serta syarikat-syarikat besar yang berminat untuk penaja. Penawaran pertandingan melibatkan game Dota 2, FIFA dan Mobile Legend antara yang membuatkan industri semakin meriah sekaligus meningkatkan jumlah pulangan pasukan juara.

Setakat tahun lalu sahaja, KuroKy selaku pemain Dota 2 telah berjaya membolot hadiah kejuaraan bernilai $3.5 juta. Dari segi keseluruhan, Dota 2 berjaya menjadi game dengan penawaran hadiah tertinggi dimana sebanyak $24 juta berjaya diagihkan sepanjang tahun 2017.

Untuk kategori kumpulan, Team Liquid berjaya menjadi pasukan yang memperoleh hadiah kejuaraan tertinggi dengan nilai sebanyak $10.8 juta. Tidak hairanlah kini lebih ramai para pemain lebih gigh berusaha untuk tampil di dalam peringkat yang lebih tinggi.

Lebih membanggakan Malaysia berjaya menjadi pasukan ketiga di Asia dengan penerimaan pendapatan tertinggi. Berdasarkan jumlah pemain sebanyak 371, menerima berjaya ditempatkan di tempat ke-15 dunia berdasarkan jumlah pendapatan ianya sesuatu yang mengangumkan.

Buat anda yang bercita-cita dan berhasrat untuk menjadi pemain e-sukan, tidak ada salahnya untuk anda berusaha kerana kini lebih banyak jalan telah dibuka untuk anda berjaya dengan hanya bermain game.

Amirul ‘AmTuah’ Afandi berjaya menunjukkan atas hasil kerja keras yang konsisten, beliau telah berjaya dilamar pasukan Schalke 04 untuk menjadi pemain e-sukan pasukan Bundesliga tersebut.


Jumlah Jual Beli Menurun 97%, Pasaran NFT Dilaporkan Semakin ‘Mati’

Arena NFT pada ketika ini dilihat mempunyai pertumbuhan yang sangat perlahan malah sudah jarang kedengaran frasa NFT dibincangkan di internet. Sementara majoriti orang ramai masih bingung dengan NFT ini, demam NFT kini sepertinya sudah sampai ke penghujung.

Menerusi laporan Bloomberg, jumlah perdagangan karga digital NFT ini sudah merosot sebanyak 97% daripada rekod tertinggi pada Januari 2022 lalu. Jumlah merosot kepada hanya $466 juta (~RM2.16 bilion) pada September ini daripada jumlah tertingginya iaitu $17 bilion (~RM78.9 bilion) pada awal tahun 2022 ini.

Difahamkan maklumat ini telah dikumpulkan daripada beberapa platform dagangan NFT terkemuka termasuklah OpenSea, LarvaLabs, LooksRare, Rarible dan banyak lagi.

Malah, platform OpenSea ini mengalami penurunan jumlah dagangan sekaligus mempamerkan kemerosotan jualan sehingga 75% dalam beberapa bulan kebelakangan ini.

Difahamkan permintaan NFT semakin pudar selepas dasar monetari yang lebih ketat di peringkat global membuatkan sektor kripto secara khususnya mengalami kerugian mencecah $2 trilion (~RM9.2 trilion). Perkara ini bertambah buruk apabila sejumlah kes kecurian NFT yang dilaporkan mencecah jutaan ringgit menerusi platform dagangan NFT.


‘Jumlah Kemasukan Pesakit COVID-19 Ke Hospital Meningkat Ke 26.9%’- KKM

Jumlah kemasukan pesakit COVID-19 ke hospital Kementerian Kesihatan (KKM) bagi setiap 100,000 penduduk meningkat 26.2% pada Minggu Epidemiologi ke-15 (ME 15/2023) iaitu dari 9 hingga 15 April 2023 berbanding minggu sebelumnya.

KKM dalam kenyataan semalam memaklumkan majoriti pesakit yang dimasukkan ke hospital adalah golongan berisiko tinggi seperti warga emas serta individu dengan komorbid namun peningkatan itu tidak membebankan perkhidmatan kesihatan dan hospital masih beroperasi seperti biasa.

“Dari 1 Januari hingga 15 April lalu, kadar kes kematian (Case Fatality Rate – CFR) COVID-19 dilaporkan adalah 0.3% berbanding gelombang Delta dengan CFR yang tinggi iaitu sebanyak 2.1%.

Sebanyak 80.7% membabitkan pesakit berusia 60 tahun dan ke atas, manakala 82.6% adalah dalam kalangan individu dengan komorbid,” katanya dalam kenyataan baru-baru ini.

Selain itu KKM mendedahkan kematian pesakit yang tidak pernah divaksinasi adalah enam kali lebih tinggi berbanding pesakit yang mendapat satu dos penggalak. Malah, risiko kemasukan ke hospital dan keterukan gejala boleh dikurangkan dengan pengambilan dos penggalak.

Oleh itu, orang ramai terutamanya individu berisiko tinggi disarankan  untuk mendapatkan dos penggalak disebabkan berlaku penurunan imuniti dalam tempoh tiga hingga enam bulan daripada dos terakhir.

KKM turut mengingatkan rakyat Malaysia agar mengamalkan langkah berjaga-jaga bagi membendung peningkatan jangkitan semasa musim perayaan walaupun negara berada dalam Fasa Peralihan COVID-19.


Jumlah Kenderaan Dalam Negara Dilaporkan Mengatasi Populasi Manusia Di Malaysia

Sejak akhir-akhir ini, dapat dilihat di media sosial terutamanya mengenai rungutan orang ramai dengan kesesakan lalu lintas khususnya di ibu kota. Hal ini sekaligus turut membuatkan segelintir pengguna memilih untuk menggunakan perkhidmatan awam.

Pertambahan kenderaan dalam negara jelas menjadi bukti menerusi laporan tahun 2021 di mana sebanyak 33.3 juta kenderaan berjaya didaftarkan di seluruh negara berjaya dicatatkan. Hal ini sekaligus buat pertama kalinya jumlah kenderaan dalam negara mengatasi jumlah manusia di Malaysia iaitu sebanyak 32.7 juta setakat tahun ini.

Menurut laporan tinjauan Dr Kulanthayan K.C. Mani Pakar Keselamatan Jalan Raya Universiti Putra Malaysia, pihak mereka melihat situasi ini sebagai sesuatu yang tidak sihat di mana jumlah kenderaan dilihat mendadak sejak pada tahun 2019.

Berdasarkan peratusan, 47.3% daripadanya adalah kenderaan jenis kereta diikuti dengan 46.6% motorsikal manakala selebihnya adalah kenderaan jenis barangan dan pengangkutan.

Daripada angka kenderaan berdaftar tersebut, 47.3% adalah kereta, 46.6% motorsikal, 4.7% pula kenderaan barangan dan selebihnya melibatkan kenderaan pengangkutan.

Sebelum ini terdapat pihak yang mencadangkan agar caj kesesakan dikenakan di Kuala Lumpur buat kenderaan yang memasuki pada waktu tertentu.

Caj Kesesakan Mungkin Dikenakan Pada Kenderaan Masuk KL Apabila MRT3 Siap Sepenuhnya

Sangkal Malaysia Negara Kelas Ketiga, Wanita Amerika Ini Kagum Dengan Kemewahan Pavilion KL


Jumlah Kes Positif COVID-19 Secara Rasminya Mencecah Angka Satu Juta

Siapa sangka bermula dengan sebuah kes kecil di Wuhan yang dikaitkan dengan pengambilan haiwan eksotik serta kawasan pasar yang tidak bersih telah mengundang kepada sebuah pandemik yang besar yang telah melumpuhkan negara-negara lain.

Kes yang mula menjadi perbincangan hangat pada awal tahun ini nampaknya terus tersebar dan secara rasminya pada 2 April dilaporkan kes positif melibatkan COVID-19 telah mencapai angka satu juta manakala jumlah kematian yang direkodkan adalah sebanyak 50,000.

Setakat ini, Amerika Syarikat muncul sebagai negara dengan kes COVID-19 tertinggi dunia dengan jumlah melebihi 245,000. Itali pula hadir sebagai negara dengan jumlah kematian tertinggi melebihi 14,000 individu.

Di sebalik wabak yang menimpa Amerika Syarikat dengan teruk, negara tersebut nyata masih belum berpuas hati dengan China yang memulakan wabak ini dengan mendakwa negara tersebut telah menipu jumlah kematian sebenar. Selain itu, Amerika Syarikat turut menuduh China sebagai perancang di sebalik pandemik yang menimpa hampir seluruh dunia ini.

Melihat kepada rekod semasa, kes COVID-19 di Amerika Syarikat dan benua Eropah terus menunjukkan peningkatan kes setiap hari. Diharap pandemik ini mampu cepat berakhir bagi mengelakkan daripada lebih banyak individu yang bakal terkorban.

Ketahui juga dakwaan agensi perisikan Amerika Syarikat terhadap China yang berbohong jumlah sebenar pesakit kes COVID-19. Syarikat dari China juga sebelum ini turut menawarkan test kit bermasalah buat Sepanyol yang sekaligus meningkatkan angka kematian di negara tersebut.

Agensi Perisikan Amerika Syarikat Dakwa China Bohong Jumlah Sebenar Pesakit Kes COVID-19

‘Test Kit’ COVID-19 Bermasalah Dari China Buatkan Jumlah Maut Di Sepanyol Meningkat


Jumlah Pemandu Warga Rohingya Dikesan Semakin Meningkat Di Kota Bharu

Sebanyak 343 notis saman dikeluarkan Jabatan Pengangkutan Jalan (JPJ) Kelantan kepada warga asing yang memandu kenderaan di negeri ini dan terbabit dengan kesalahan jalan raya pada tahun lalu, lapor Harian Metro.

Pengarah JPJ Kelantan, Mohd Misuari Abdullah berkata, angka itu dilihat semakin meningkat berikutan ada dalam kalangan mereka yang bertindak menyewa atau membeli kenderaan terpakai malah setakat ini sebanyak 30 kenderaan sudah disita.

“Bilangan warga asing yang memandu kenderaan tempatan tanpa memiliki lesen semakin meningkat terutama di daerah Kota Bharu dan kebanyakannya adalah dari etnik Rohingya.

“Kami memberi peringatan tegas kepada rakyat tempatan agar tidak memberi kebenaran kepada mana-mana pendatang asing tanpa izin (PATI) untuk menggunakan kenderaan mereka kerana menjadi tanggungjawab mereka jika kenderaan yang dipandu terbabit dalam kemalangan atau kesalahan jalan raya,” katanya kepada pemberita.

Selain mengeluarkan notis saman kepada warga asing, tindakan juga dikenakan kepada majikan yang membenarkan kenderaan itu dipinjam atau dipandu dengan menyerahkan notis untuk hadir ke mahkamah bagi tindakan lanjut.

Dalam pada itu, secara keseluruhan, JPJ Kelantan merekodkan kira-kira RM6.1 juta jumlah kutipan kompaun sepanjang tahun lalu membabitkan 29,636 notis dikompaun.

Jumlah itu juga membabitkan 31,031 bilangan kenderaan yang diambil tindakan dengan 71,025 notis saman yang dikeluarkan.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Jumlah Penganggur Di Malaysia Menurun Kepada 602,000 Individu Setakat Oktober 2022

Sebuah berita positif pada bulan ini apabila Jabatan Perangkaan Malaysia (DOSM)  melaporkan bilangan penganggur Malaysia menurun sebanyak 3,000 individu atau 0.5% rakyat Malaysia.

Sebagai rekod yang dikeluarkan data Oktober 2022, Malaysia pada ketika ini mempunyai 602,000 jumlah penganggur yang mewakili 3.6% rakyat Malaysia.

Data tenaga buruh di bawah Jabatan Perangkaan Malaysia (DOSM) ini bagaimanapun masih mengekalkan kadar pengangguran sekitar 3.6% – di mana 0.3% lebih tinggi berbanding data sebelum pandemik COVID-19 sebelum ini.

Menerusi data yang dikongsikan DOSM, 81.6% daripada jumlah pengangguran itu dikategorikan sebagai penganggur aktif seramai 491,300 individu. Sementara itu, 6.3% daripada jumlah individu penganggur dilaporkan telah menganggur lebih dari setahun.

Meskipun masih merekodkan jumlah pengangguran yang tinggi, DOSM memaklumkan jumlah terbaru yang direkodkan merupakan paras terendah sejak pandemik COVID-19.


5 Petua Perubatan Bagi Pesakit Diabetes Yang Anda Perlu Tahu

Diabetes merupakan penyakit yang amat digeruni semua orang. Setiap pesakit kencing manis wajib tahu pengurusan diabetes yang betul seperti pengamalan tabiat pemakanan dan kehidupan yang aktif agar tiada sebarang komplikasi serius akan berlaku.

Jadi, di sini kami kongsikan petua perubatan yang betul yang anda perlu tahu bagi mengawal kencing manis.

Makan secara sihat adalah menjadi keutamaan apatah lagi bagi yang mengalami penyakit diabetes. Ini penting bagi mencapai kawalan gula darah yang optima dan kekal sihat.

Jadi, makanan seimbang yang bernutrisi lengkap dengan kuantiti suku-suku separuh harus diamalkan dan makanan yang tinggi serat juga membantu menurunkan paras glukosa dan juga paras kolesterol dalam darah.

Kalau dah menghidap penyakit kencing manis ini, anda kena banyak lakukan senaman. Senaman ini banyak faedah, antaranya adalah memudahkan pengawalan tahap glukosa darah.

Selain itu, senaman juga penting bagi mengawal berat badan, peningkatan tahap kolestrol yang lebih baik dan juga menjadikan tulang yang lebih kuat. Kesihatan jangka panjang bagi seorang pesakit diabetes ini bergantung kepada senaman yang baik. Jadi, kena lah selalu amalkan ya.

Kebanyakan hidangan manis mengandungi lemak dan tinggi kalori berbanding buah-buahan atau makanan berkarbohidrat yang lain.

Agak tidak sesuai bagi pesakit kencing manis untuk mengambil hidangan manis secara berlebihan kan? Jadi, kalau anda nak ambil makanan manis ini, kunci utamanya mestilah secara sederhana.

Mendapatkan tidur yang cukup adalah penting bagi memastikan kesihatan tetap terkawal dengan sempurna.

Jadi, lebih baik untuk mendapatkan jumlah tidur yang berkualiti setiap malam supaya tak adalah menjejaskan paras gula dalam badan anda.

Diabetes adalah sejenis penyakit kronik yang perlu dirawat bagi menghindari sebarang komplikasi terutama jika paras gula berada pada tahap yang tinggi untuk tempoh yang panjang.

Pengambilan ubat yang betul adalah penting bagi setiap penyakit. Anda perlu mengambil ubat seperti yang diarahkan supaya paras gula dapat dikawal.

Anda pernah dengar tentang Glucerna®? Ini adalah antara salah satu pemakanan alternatif bagi anda yang ingin mencegah ataupun mengawal penyakit diabetes dengan lebih cekap tau!

Kalau anda nak tahu, minuman Glucerna® ini membantu untuk mengawal pesakit diabetes supaya dapat menjalani kehidupan normal dengan perawatan diabetes yang mudah kerana ia boleh digunakan sebagai makanan gantian.

Selain itu, minuman ini sesuai untuk diamalkan oleh pesakit diabetes tak kira di peringkat mana pun. Ia juga mempunyai nutrien dengan 28 vitamin dan mineral dan akan memudahkan penghidap diabetes untuk mengawal pengurusan glukosa mereka seawal 4 minggu.

Paling best sebab dia ada 3 perisa yang berbeza tau! Antaranya adalah vanila, coklat dan gandum. Boleh pilih jelah yang mana mengikut kesesuaian nanti.

Kandungan myo-inositol 4 kali lebih tinggi juga membantu meningkatkan kepekaan insulin dan membantu mengawal glukosa dengan lebih baik.

Anda tak perlu risau lagi tau, sebab dengan adanya Glucerna®, pesakit kencing manis boleh memastikan tahap glukosa dapat dikawal dengan baik. Jadi, amalkan minuman ini dari hari pertama dan ia akan membantu mengawal diabetes korang dalam masa 4 minggu.

Jomlah dapatkan segera di mana-mana farmasi berdekatan anda ataupun di Official Store seperti Lazada dan Shopee.

Nak tahu lebih lanjut lagi tentang produk ini, anda boleh layari je laman web Glucerna sekarang.


Jumlah Rumah Tidak Terjual Berada Di Paras Tertinggi Sepanjang Sedekad

Sebuah berita yang mengejutkan ramai apabila Bank Negara Malaysia melaporkan jumlah rumah yang tidak terjual kini berada di dalam paras tertinggi sepanjang sedekad. Dikatakan punca utamanya adalah berikutan harga rumah yang tinggi berbanding purata gaji pendapatan Rakyat Malaysia.

Setakat tiga bulan pertama 2017, cuma 24% rumah yang ditawarkan para pemaju bernilai RM250,000 dan kebawah dimana cuma 35% Rakyat Malaysia yang mampu untuk mendapatkannya.

Majoriti hartanah yang gagal terjual berdasarkan BNM merupakan rumah yang diluar kategori mampu milik iaitu RM282,000 dan keatas berdasarkan purata gaji Rakyat Malaysia.

Berdasarkan laporan daripada Bank Negara Malaysia, punca berlakunya lambakan rumah yang diluar kategori mampu milik disebabkan masalah supply and demand.

Permintaan rumah mampu milik yang tinggi sekaligus turut mempengaruhi jualan rumah dengan harga RM250,000 dimana 82% daripadanya gagal dijual pada suku kedua tahun 2017.

Harga hartanah di Malaysia juga dilihat meningkat sebanyak 9.8% secara purata bermula 2007 sehingga 2016. Sebuah angka yang agak tinggi jika dibandingkan dengan pendapatan purata Rakyat Malaysia.

Syarat bank yang ketat juga antara yang turut menjadi punca ramai gagal untuk memohon pinjaman bagi membiaya rumah dengan harga yang tinggi.

Buat para pelabur, peluang membuat untung mungkin agak besar berdasarkan situasi yang berlaku kini namun buat mereka yang berminat untuk membeli rumah mampu milik  yang baru untuk menetap mungkin agak sukar.

Mendapatkan rumah secara subsale antara langkah yang terbaik sekiranya anda bercadang untuk mendapatkan rumah untuk menetap dengan tanda harga RM250,000 dan kebawah.

Pada pendapat anda, apakah punca utama yang membuatkan kenaikan harga rumah yang mendadak? Kongsikan pendapat anda di ruangan komen dibawah.


Jumlah Rumah Tidak Terjual Dilaporkan Bernilai RM18.45 Bilion Setakat Akhir Tahun 2022

Menjadi impian buat orang ramai untuk memiliki kediaman sendiri. Selain mahu mengelakkan daripada terus membayar sewa, terdapat juga individu yang mahu mendapatkan hartanah bagi tujuan pelaburan.

Di sebalik kerancakan industri hartanah yang konsisten membangun sejak berakhirnya pandemik, jumlah rumah tidak dijual juga dilaporkan masih tinggi.

Dilaporkan sebanyak 27,746 hartanah berjumlah RM18.45 bilion rumah yang sudah siapkan masih belum mempunyai pembeli setakat akhir tahun 2022.

Menurut Menteri Pembangunan Kerajaan Tempatan, YB Nga Kor Ming, sebanyak 9,323 rumah yang tidak terjual ini bernilai antara RM500,001 sehingga RM1 juta.

Tambahnya lagi, hartanah yang dibangunkan haruslah bersesuaian dengan kehendak pengguna. Membangunkan hartanah yang tidak bersesuaian dengan kemampuan pengguna mengikut tempat antara yang menyebabkan hartanah ini tidak terjual.

Walau bagaimanapun, difahamkan jumlah rumah tidak terjual menunjukkan penurunan di mana 35,592 rumah berjumlah RM22.45 bilion pada suku pertama tahun lalu.

Setakat ini, pihak kementerian sedang mencari solusi untuk mengurangkan jumlah rumah tidak terjual ini manakala para pemaju pula diminta membuat kajian terlebih dahulu sebelum membangunkan sesebuah pembangunan.


Wang Rampasan Cecah Jumlah RM114 Juta

Minggu lalu, Polis Diraja Malaysia merampas 72 beg berisi barangan kemas, pelbagai jenis matawang dan barangan berharga di sebuah kondominium mewah di sini, dipercayai berkaitan dengan bekas perdana menteri, Datuk Seri Najib Tun Razak untuk siasatan kes 1Malaysia Development Berhad (1MDB).

Dalam sidang media yang dijalankan sebentar tadi, Pengarah Jabatan Siasatan Jenayah Komersial Bukit Aman, Datuk Seri Amar Singh Ishar Singh mengesahkan jumlah wang yang terkandung dalam 35 beg yang dirampas dari sebuah kediaman di Pavillion Residences adalah bernilah RM114 juta.

Jumlah ini melibatkan 26 mata wang dari seluruh dunia dan dinilai mengukut kadar tukaran wang semasa. Manakala barang kemas dan jam tangan yang terkandung dalam baki 37 lain akan dinilai dan diumumkan minggu hadapan.

Dalam sidang media berkenaan juga, Datuk Seri Amar menegaskan segala gambar jam tangan, beg dan barangan kemas yang tular di media sosial adalah palsu. Ketika operasi dijalankan, tiada pegawai polis yang dibenarkan membawa masuk telefon bimbit.

Datuk Seri Amar menegaskan orang ramai agar tidak kongsikan lagi gambar-gambar ini kerana ianya boleh menggangu siasatan yang sedang dijalankan.


Jumpa Abu Dan Gambar Dibakar Dalam Kotak, Ustaz Kazim Elias Dedah Disihir Punca Kaki Membengkak

Sebelum ini, penceramah terkenal, Datuk Ustaz Kazim Elias telah berkongsi keadaannya yang kurang baik dan menggunakan tongkat. Hal tersebut meraih perhatian ramai.

Terbaharu, Ustaz Kazim mendedahkan dirinya telah disihir dan bercerita bagaimana ia boleh terjadi menerusi siaran live di media sosial. Menerusi sesi live itu, beliau mendakwa telah jumpa sebuah kotak berisi abu dan gambarnya yang telah dibakar dijumpai di laluan khas tempatnya mengajar.

Selepas itu, kakinya mula membengkak dan perkara tersebut membuatkannya sukar untuk berjalan. Malah, Ustaz Kazim memberitahu yang dia telah menerima pelbagai jenis rawatan termasuklah dari segi perawatan Islam.

Lantaran itu, Ustaz Kazim menganggap perkara yang menimpanya ini merupakan ujian dari Allah dan beliau juga tidak tahu siapa yang sanggup berbuat begitu kepadanya. Pendedahan yang dibuat oleh Ustaz Kazim membuatkan rata-rata netizen terkejut dan pada masa yang sama turut mendoakan supaya beliau kembali sembuh seperti sedia kala.

Sementara itu, kami kongsikan beberapa artikel yang sedang ‘trending’ di The Vocket ketika ini. Klik sahaja pautan di bawah ini.

Pengemis Di Lampu Isyarat Makin Ramai, Pendedahan Lelaki Ini Buka Mata Netizen

Berderai Air Mata, Loca B Terkilan Anak Masih Belum Dapat Kewarganegaraan Malaysia

‘Selama Ini Kena Tipu Ke?’- Netizen Tergamam Lihat Kek Masih Sempurna Selepas Dibaling Fimie Don


Jumpa ‘Bilik Rahsia’, Lelaki Ini Berjaya Tinggal Di Pusat Beli-Belah Selama 4 Tahun

Michael Townsend, seorang lelaki membina sebuah apartmen tersembunyi di pusat membeli belah serta meletakkan sofa dan PlayStation di dalamnya. Selama empat tahun, dia dan rakan-rakannya menggunakannya tanpa disedari oleh sesiapa.

Selama bertahun-tahun, tiada siapa yang perasan seorang lelaki tinggal di flat yang tersembunyi di tengah-tengah pusat beli-belah, sehingga pengawal keselamatan menemuinya.

Sebelum ini, Michael Townsend berpindah selepas diusir dari rumah lamanya kerana keputusan pemilik untuk membangunkan rumah lama tersebut dan menyebabkan dia tiada tempat untuk pergi.

Bagaimanapun, selepas mendengar iklan tentang ‘betapa indahnya jika dapat tinggal di pusat beli belah’ di Providence Place Mall di Rhode Island, beliau teringat tentang sebuah ruang kosong di dalam bangunan itu.

Townsend mengetahui tentang ruang kosong di pusat beli belah tersebut sejak tahun 1999 dan iklan tersebut didengarnya pada minggu Krismas 2003 .Oleh kerana curiga dengan ruang tersembunyi itu, dia melawat kembali ruang tersebut dan ternyata ruang tersebut masih lagi kosong walaupun sudah bertahun lamanya.

Mengetahui tempat tersebut sesuai untuk dirinya, jadi dia memutuskan untuk tinggal di situ bersama rakannya. Michael Townsend memutuskan untuk menghias sebuah bilik seluas 750 kaki persegi dengan sofa dan PlayStation.

“Perancangan asal adalah untuk pergi selepas masa yang singkat, tetapi rancangan baru adalah untuk tinggal di pusat membeli-belah,” katanya.

Menurut NBC News, Townsend dan rakan-rakannya juga membina dinding blok angin dan pintu utiliti untuk menyembunyikannya. Mereka berjaya tinggal di sana selama 4 tahun sebelum kegiatan mereka mula dihidu pihak pengurusan.

Sebelum ditangkap, Townsend mempunyai rancangan untuk memasang lantai kayu, bilik tidur kedua dan dapur di dalam ‘flat rahsianya’ itu. Walau bagaimanapun, akhirnya pengawal keselamatan menemui rumah rahsia yang tersembunyi itu.

Pada satu hari, Townsend mendapat rumah mereka telah ‘dipecah masuk’ di mana PlayStation, gambar dan beberapa alatan rumah lain telah hilang. Apa yang beliau tidak tahu ialah pengawal keselamatan di tempat tersebut yang berbuat demikian.

Akhirnya pihak pengawal bertemu juga dengan Townsend dan dia telah didakwa kerana menceroboh. Namun, Townsend berkata beliau tidak bersalah dan ‘setiap tingkah laku mereka dilakukan kerana mahu memahami pusat beli belah itu dengan lebih baik sebagai seorang pengguna.

Townsend bernasib baik tidak dikenakan hukuman berat terhadap ‘kesalahannya’ namun telah diharamkan untuk jejak kaki di pusat beli tersebut buat selamanya.

Setelah beberapa tahun, Townsend berkata beliau masih ‘teringin’ untuk kembali ke pusat beli-belah tersebut.


‘Jumpa Di Highway’ – Ikon Permotoran Anak Muda Balas Respon Netizen Selepas Dilabel Rempit TikTok

Kecoh pada minggu ini apabila seorang anak muda, Haqiem Stopa yang turut dilabel sebagai Ikon Permotoran Anak Muda dijemput ke sekolah dalam memberi ucapan serta motivasi kepada para pelajar.

Isu yang berlaku nyata membuatkan para netizen kurang senang sekaligus mempertikaikan tujuan pihak sekolah menjemput beliau berbanding individu-individu lain yang jauh lebih berinspirasi dan berjaya.

Di sebalik kecaman yang diterima, terbaharu tular sebuah klip Haqiem Stopa menerusi TikTok Live di mana beliau telah memberi jawapan balas kepada netizen yang melabel sebagai ‘rempit TikTok’ dan sebagainya.

Menerusi klip yang tular, beliau telah memaklumkan kepada para netizen dan haters untuk keluar ke lebuh raya atau highway terlebih dahulu dalam sebelum melabelkan beliau sebagai rempit TikTok. Bukan itu sahaja, beliau juga turut berang dengan segelintir netizen yang mengecam beliau namun sekadar menggunakan Yamaha Y15ZR tanpa sebarang modifikasi.

Stopa ikon permotoran janganlah masuk highway, tambah sesak nanti kesian orang nak balik kampung. pic.twitter.com/0vVQQ8TfHC

— Jalal Misai Akaun Baru (@jllmisai) July 9, 2022

Kenyataan beliau yang dilihat sangat berlawanan dan tidak sesuai sebagai Ikon Permotoran Anak Muda secara tidak langsung membuatkan orang ramai secara tidak lagi mengulas mengenainya. Malah, para netizen juga turut bingung dengan kenyataan Haqiem Stopa seolah bangga dalam mengesahkan beliau sebagai mat rempit sebenar.

Bodo, buat malu orang muda je lah rempit ni jadi ikon pemotoran. Hafizh Syahrin tu elok bawak nama Malaysia sampai luar negara, taknak pulak diangkat jadi ikon pemotoran https://t.co/fIDG2YBHYm

Pakai Y modified pun boleh buat point berlagak eh. https://t.co/Tb7VDayxoL

— Ismeth A. Shamsuddin (@laptobapakaw) July 10, 2022

Oh la mcm ni ke bawak nak motivate student? https://t.co/rDdcGnehyM

Imagine trying to justify yourself as the most rempit from anyone else. https://t.co/JT2niqEsQD

Sehubungan dengan itu, orang ramai berharap agar beliau tidak diangkat menjadi ikon dan dijemput ke sekolah lagi dalam mengelakkan lebih ramai para pelajar yang terpengaruh dengan sikap yang ditunjukkan.

Ketahui lebih lanjut melibatkan individu yang dinobatkan sebagai Ikon Permotoran Anak Muda dengan klik pautan di bawah.

‘Ini Inisiatif Jelajah Anti Buli’ – Penganjur Respon Dakwaan Bawa Individu Tidak Sesuai Ke Sekolah


Jumpa Kuku Berdaki Dalam Inti Karipap, Perkongsian Pengguna Facebook Ini Buat Netizen Tergamam

Bayangkan anda sedang menikmati makanan anda, tiba-tiba terdapat rambut atau kuku pada makanan anda. Mesti anda berasa mahu muntahkan kembali makanan anda, bukan?

Itulah apa yang berlaku kepada seorang pengguna Facebook Mee yang berkongsi kisahnya menerusi kumpulan Masak Apa Tak Jadi Hari Ini Official berkaitan dirinya menjumpai kuku ‘berdaki’ yang berada di dalam inti kuih karipap.

Difahamkan, ketika dia sedang menikmati karipap tersebut, dia secara tidak ‘sengaja’ terjumpa kuku yang dipercayai telah digaul bersama dengan inti kuih tersebut.

Menurutnya, dia sudah melaporkan insiden terbabit kepada peniaga tersebut dan peniaga itu menjelaskan mereka membeli karipap sedia ada yang dijual di pasar sebelum menjualnya kembali kepada orang ramai.

Hal tersebut mendapat perhatian netizen dan menjengah ke ruangan komen, rata-rata netizen berasa loya melihat kuku yang berada pada inti karipap. Malah, para netizen turut menegaskan bahawa peniaga sepatutnya menitik beratkan aspek kebersihan agar tidak berlaku perkara seperti ini.

Sebelum ini, ada kes pelanggan luah rasa kecewa terima makanan basi. Klik pautan di bawah untuk ketahui lanjut.

Peniaga Jual Makanan Basi, Pelanggan Kecewa Lihat Kuah Berbuih Ketika Berbuka Puasa

Beli Mi Kari Dapat Kuah Laksa, Menu Istimewa Kedai Pak Jabit ‘Real’ Bikin Netizen Terhibur


Jumpa Nike Air Mag Dalam Stor Terbiar Rupanya Hanya Sandiwara Anak Bekas Naib Presiden Nike

Awal tahun lalu, seorang pemuda seorang pemuda berkata beliau menemui 6 pasang kasut edisi terhad Nike Air Mag yang tersimpan di sebuah stor terbiar.

Kasut Nike Air Mag tersebut merupakan model replika yang disarung Michael J. Fox dalam filem Back To The Future II dan hanya dihasilkan sebanyak 1,500 unit sahaja. Lebih unik, kasut ini dijual secara bidaan dan cuma pembida tertinggi sahaja layak untuk membeli kasut ini.

Jadi untuk menemui 6 pasang kasut ini dalam keadaan tidak terusik memang sesuatu yang rare. Namun, segala persoalan tersebut terjawab apabila pemuda yang menemui kasut tersebut adalah Joe Hebert.

Right! Like someone would forget that they had $40k worth of items in a storage containers. It’s like selling your house, but “forgetting” that you have two Lambos in your garage with the pink slips in the glove boxes with your signature already on them.

— Jeffrey Nelson (@jeff_k_nelson) March 2, 2021

Joe Hebert merupakan anak kepada bekas naib presiden dan pengurus besar Nike cawangan Amerika Utara, Ann Hebert yang meletak jawatan Isnin lalu kerana terlibat dalam aktiviti reselling milik Joe.

Jadi ramai yang mengesyaki kejadian ‘terjumpa’ kasut Nike Air Mag di stor terbiar ini adalah ciptaan Joe semata-mata untuk mempromosikan bisnes reselling beliau, West Coast Streetwear.

Milik siapa sebenarnya 6 pasang kasut Nike Air Mag itu sebenarnya? Mungkin Joe Hebert sendiri akan menjawab persoalan ini tidak lama lagi.

Untuk membaca lanjut tentang kes Joe Hebert, klik pada pautan di bawah.

6 Pasang Nike Air Mag Bernilai Ratusan Ribu Ringgit Dijumpai Dalam Stor Terbiar

Naib Presiden Nike Letak Jawatan Selepas Terpalit Skandal Bisnes ‘Reseller’ Milik Anaknya

Betulkah Kasut ‘Hands-Free’ Nike Go FlyEase Ini Akan Buat Orang Jadi Makin Malas?


Pengalaman Aku Jumpa O&G Dalam Usaha Untuk Hamil Yang Anda Boleh Ikuti

Tidak ramai yang tahu saya mengandung (Anggun) selepas kami cuba untuk hamil (TTC) secara konsisten selama lebih kurang 6 bulan.

Masa itu tempoh perkahwinan baru setahun lebih. Sebab rimas diasak soalan bila nak beranak, aku buat keputusan untuk jumpa Pakar Obstetri & Ginekologi (O&G).

Lagipun aku fikir, takkan umur dah 50 tahun baru nak hantar anak masuk darjah satu.

Secara purata, wanita akan mengandung dalam masa 6 bulan selepas berkahwin (kecuali merancang).

Jadi, tidak perlu malu kalau nak jumpa O&G selepas 6 bulan berkahwin. Lebih-lebih lagi kalau si isteri tahu yang dia mungkin bermasalah.

Macam haid tidak teratur, sakit kuat setiap bulan dan sebagainya. Tak perlu tunggu sampai 5-6 tahun dengan berpegang kepada “belum ada rezeki” sedangkan anda tidak pernah menjalani pemeriksaan.

Suami selalunya agak ego bila isteri ajak buat pemeriksaan. Risau kalau-kalau dia yang bermasalah. Malu dilabel mandul.

But, you know what, I’ve been through all the process.

Daripada semua proses, suami hanya buat satu ujian sahaja. SATU. Pemeriksaan kuantiti sperma.

Doktor tak perlu sentuh pun. Keluarkan air mani, hantar ke makmal dan BOOM! Keputusan keluar.

Jadi, kalau kuantiti sperma okay, itu sahaja. Kalau kuantiti spermakurang, mereka akan buat proses seterusnya. Proses seterusnya aku tak tahu sebab suami aku tak perlu buat.

Buat isteri, aku tak berapa ingat secara lengkap proses tu.

Tapi untuk pemeriksaan pertama dengan pakar, dia tanya sikit-sikit macam kitaran haid, dan lain-lain.

Lepas tu dia periksa rahim. Dia masukkan alat melalui vagina untuk periksa rahim tu ada cyst ke, fibriod ke. Nasib baik aku ok./

Lepas tu doktor bagi surat rujukan untuk buat ujian HSG sebab di hospital tu tak ada kemudahan untuk buat ujian tu.

Aku ambil masa untuk buat ujian HSG tu sebab aku mencari hospital yang ada doktor perempuan untuk buat ujian tu.

Nasihat aku, kalau ada duit, carilah hospital yang sediakan doktor perempuan untuk semua proses ini.

Kau tak akan rasa selesa kalau doktor lelaki yang pegang bahagian sulit tu.

Ujian HSG ni adalah ujian untuk periksa tiub Fallapio ada tersumbat atau tak. Dia akan masukkan dye ke dalam tu.

Tiub Fallapio ada dua. Jadi, kalau satu tersumbat, satu lagi boleh berfungsi dan tak ada masalah untuk mengandung.

Daripada kesemua proses, ujian HSG adalah yang paling sakit.

Sebab aku tak biasa dengan sakit haid yang teruk, jadi ujian ni sangat menyakitkan. Bukan lepas ujian siap terus hilang sakit.

Sakit sampai malam tak hilang lagi. Kalau sakit perut, bolehlah sapu minyak angin. Ini sakit dekat belah dalam.

Untuk ujian HSG, keputusan dapat lepas 30 minit. Kedua-dua tiub fallopio aku tak ada masalah.

Lepas ada keputusan, aku tetapkan temujanji lain dengan O&G.

Dia terangkan keputusan ujian sperm count dan HSG. Aku dan suami dua-dua tak ada masalah.

Lepas itu kalau tak silap aku, doktor minta aku datang balik hari ke 14 kitaran haid aku bulan depan untuk pemerkisaan selanjutnya.

Jadi dalam pertemuan seterusnya selepas doktor terangkan semua, dia beri aku ambil satu suntikan. Pregnyl injection. Cucuk kat punggung.

Jadi, Pregnyl tu akan berfungsi dalam tempoh 24-48jam selepas suntikan. So, you have to do what you have to do with your partner. Kalau tak, membazir jela.

Selepas suntikan Pregnyl, kena tunggu dua minggu. Kau akan dapat tahu, berjaya atau tidak mengandung adalah selepas 2 minggu.

Atau mungkin lebih lama sebab kalau buat ujian urine awal-awal keputusan mungkin negatif.

Jadi, sekiranya haid lagi lambat dari biasa, TAHNIAH! Alhamdulilah, saya mengandung hanya selepas satu suntikan Pregnyl.

Nasihat aku kepada pasangan yang dah kahwin agak lama dan masih belum ada anak, bolehlah telefon man-mana hospital untuk buat temujanji.

Tak perlu tunggu sampai 5 tahun baru nak jumpa doktor. Maybe its too late time tu.

Aku perempuan, jadi aku tahu macam mana rasanya mak mertua, makcik, tok nenek dan jiran tanya bila nak mengandung?

Yang dah jumpa doktor tapi masih belum ada rezeki, teruskan berusaha. Rezeki ni bukan datang dalam bentuk anak je. Tuhan bagi rezeki ni macam-macam.

Kalau tak faham, bolehlah tanya. Proses di hospital berbeza setiap individu bergantung kepada masalah yang dikenal pasti oleh doktor.

Tambahan: Sebab ramai yang tanya kos, aku tambah dekat sini.

Kos keseluruhan tak ingat. Tapi untuk ujian HSG RM180. Suntikan Pregnyl RM63. Pemeriksaan dengan Pakar O&G lebih kurang RM200 setiap kali lawatan

Pakar O&G Dr Fazlina Hanum, Hospital Az Zahrah Bangi. Untuk ujian HSG , Dr Nurhayati, KPJ Damansara.

Untuk makluman, Az Zahrah tiada alat untuk buat ujian HSG.

Lawatan lebih kurang 5-6 kali termasuk ujian HSG test, ujian darah, suntikan Pregnyl dan lain-lain.


Jumpa Serangga Dalam Minuman, Kebersihan Restoran Di Kampung Baru Ini Undang Pertikaian Netizen

Sebelum ini, sebuah restoran ternama di Kg Baru pernah jadi bualan ramai apabila keadaan kebersihan penyediaan makanan di restoran terbabit tidak bersih.

Terbaharu, seorang pengguna Twitter @nottyshu_ telah berkongsi beberapa keping gambar menunjukkan minuman dan didalamnya ada cebisan serangga. Setelah disedari, maka pihak restoran telah menggantikan minumannya itu.

Makan malam di gerai western famous di kampung bharu sekitar 9.43pm, dua tiga sedut baru perasan ada cebisan percintaan kita diatas bibir cawan, alhamdulillah air diganti baru tanpa panjang cerita, sebab apa? Cuba teka dimanakah tempat jin beranak ini, hint di dalam gambar. Hehe pic.twitter.com/Qy69uCcYDT

Menurutnya, tujuan dia memuat naik gambar tersebut bukanlah untuk menutup periuk nasi restoran itu tetapi mahu orang ramai lebih berhati-hati kelak sekaligus mahu restoran terbabit cakna dengan isu kebersihan.

Perkongsian tersebut telah meraih perhatian orang ramai dan rata-rata netizen tidak terkejut kerana restoran terbabit pernah viral kerana penyediaan makanan restoran itu yang kotor.

Tips kalau ada binatang dlm air dan nak minta ganti baru.

Panggil waiter, bagitau nak order air baru. Air dah sampai, baru bg gelas lama yg ada binatang tu.

Kalau terus bagitau, ada harapan air sama dia guna. Just tukar gelas 😁 https://t.co/ysjyN8sApC

— Aref Naser🏴🏴🏴🏴🏴 (@ariffnaser) July 2, 2022

12 tahun lepas dh boikot… Masalah kebersihan, rupanya masih sama sekarang eh https://t.co/vao85vAtRm

— Wan Ahmad Izzat (@jackzlatan) July 3, 2022

used to eat here since I was a kid until last year. lepas tau insiden mcm ni,I straight away boikot this one https://t.co/y2fI5NGCfe

— Hannah Reed 🏴 (@itshannahreed) July 2, 2022

Bukan itu sahaja, para netizen juga berasa pelik bagaimana restoran itu masih boleh beroperasi walaupun sudah beberapa kali viral tentang isu kebersihan. Malah, rata-rata netizen berharap pihak berkuasa akan mengambil tindakan terhadap restoran terbabit.

Bagi anda yang terlepas apa yang berlaku sebelum ini, klik pautan di bawah untuk ketahui lanjut.

Makanan Terbiar Atas Dapur, Netizen ‘Kembang Tekak’ Lihat Penyediaan Makanan Restoran Ternama

Selamba Rangkul Pinggang Pelayan Wanita, Tindakan Kumpulan Lelaki Ini Undang Kecaman Netizen


5 Pilihan Alternatif AirPods Max Yang Boleh Dipertimbang Untuk Dapatkan Kualiti Audio Terbaik

Pemain-pemain industri audio terkemuka seperti Sony, JBL sedia membawakan fon telinga yang serba canggih buat para peminat di luar sana. Berikut merupakan lima pilihan alternatif AirPods Max yang anda boleh pertimbangkan untuk kepuasan hiburan.

Model ini sering disebut-sebut sebagai pilihan terbaik buat anda yang ingin merasai sebuah headphone yang lengkap dengan ciri premium pada harga marhaen. Life Q30 ini menawarkan hasil audio yang padu sehingga frekuensi 40khz kerana mempunyaik teknologi Hi-Res.

Malah, anda boleh menggunakan ciri ANC mengikut kesesuaian keadaan dan juga ia mampu bertahan selama 40 jam lamanya. Selain itu, mudah digunakan kerana mempunyai ciri NFC serta bluetooth yang turut boleh dipautkan pada dua peranti sekaligus. Rekaan yang ergonomik menjamin keselesaan sepanjang penggunaan.

Kini anda boleh dapatkan Anker Soundcore Life Q30 pada harga serendah RM399 di Shopee.

Selain itu, syarikat  JBL juga menawarkan sebuah model variasi mampu milik yang dinamakan JBL Live 660NC. Bukan sahaja menampilkan binaan yang premium, malah anda hadir dengan sejumlah ciri menarik seperti butang kawalan, mikrofon terbina untuk menjawab panggilan dan juga teknologi ANC terkini.

Ketahanan bateri juga sangat hebat kerana boleh mencapai 50 jam dengan penggunaan berterusan. Hasil audio sudah pasti dalam kategori terbaik kerana telah ditala oleh mereka sendiri. Malah, teknologi bluetooth yang canggih juga mempercepatkan lagi pautan ke peranti lain dengan mudah.

Anda boleh dapatkan headphone keluaran JBL ini pada harga RM649 menerusi Shopee.

Jabra Elite 85h ini hadir dengan spesifikasi yang terkini termasuklah dengan fungsi Bluetooth 5.0 yang membolehkan penjimatan bateri menerusi mod Bluetooth Low Energy dan juga kebolehan memautkan dua peranti sekaligus.

Antara ciri lain yang ditawarkan juga kebolehan beroperasi sepanjang 36 jam dengan fungsi ANC yang sedang diaktifkan serta boleh dicaj penuh dalam 2.5 jam sahaja. Menariknya, Elite 85h ini juga menyokong pembantu maya seperti Siri, Google Assistant dan Amazon Alexa. Untuk memudahkan kawalan audio, hadir dengan butang kawalan yang terbina pada bahagian kanan headphone tersebut.

Sekiranya anda meminati Elite 85h ini, boleh dapatkan di melalui Shopee pada harga RM769.

Antara pilihan alternatif yang padu adalah Sony WH-1000XM5. Model menawarkan sokongan ANC yang sangat baik selain turut menyediakan kualiti bunyi lebih mengasyikkan berbanding pelbagai pesaing lain di pasaran. Fon kepala ini mengekalkan rekaan ikonik Sony tetapi dengan sedikit sentuhan baharu.

Sony turut menggunakan sehingga empat mikrofon dalam membolehkan anda melakukan panggilan suara dengan mudah menggunakan fon kepala ini. Model ini menawarkan masa penggunaan sehingga 40 jam lamanya dan juga mempunyai pelbagai piawaian audio yang disokong untuk memberikan hasil yang imersif.

Anda boleh dapatkan Sony WH-1000XM5 ini pada harga RM1,599 menerusi Shopee.

Akhir sekali, anda boleh pertimbangkan sebuah headphone keluaran Bose yang tampil premium dan serba moden. Bose QuietComfort® 45 hadir dengan teknologi Bluetooth 5.1 yang boleh ditambat kepada dua peranti serentak serta mempunyai kawalan fizikal pada bahagian cup.

Kawalan profil audio yang lebih terperinci dapat dilakukan menerusi aplikasi Bose Music App. Bateri yang dibekalkan boleh bertahan sehingga 24 jam lamanya. Menariknya, terdapat butang khas untuk menggunakan pembantu maya Google Assistant atau Siri.

Kini anda berpeluang mendapatkan headphone ini pada harga RM1,649 menerusi Shopee.

Berdasarkan senarai di atas, Sony WH-1000XM5 ini sangat berbaloi didapatkan kerana kualiti binaan dan juga sistem audio yang ditawarkan sudah terjamin padu bersesuaian dengan harganya. Malah, jenama ini juga mempunyai permintaan yang tinggi sekiranya anda mahu menjualnya pada masa kelak.

Pilihan alternatif AirPods Max ini memang sesuai buat para audiofil di luar sana yang mahukan audio yang syahdu dan mantap di telinga pada setiap masa. Malah, kesemua model ini sudah hadir dengan ciri serba canggih seperti yang terdapat pada AirPods Max.


Jumpasri United Tawar Pegangan Saham Kelab Untuk Penyokong Serendah 50 Baht (RM6.40)

Sebuah kelab bola sepak profesional Thailand, Jumpasri United FC telah memulakan kempen pemilikan kelab bersama penyokong-penyokong mereka sejak 30 Oktober yang lalu.

Jumpasri United FC adalah sebuah kelab yang baru ditukar nama dari Super Power Samut Prakan, selepas pertukaran pemilik berlaku baru-baru ini. Kelab ini akan beraksi dalam saingan Thai League 2 / M-150 Championship untuk musim 2018.

Melalui laman media sosial Facebook, Jumpasri United FC telah cuba untuk mejadikan pemilikan bersama penyokong sebagai satu model kelab bola sepak mereka untuk lebih ‘sustainable’ serta lebih dekat dihati penyokong.

Pihak pengurusan Jumpasri United menetapkan jumlah minimum pembelian saham kelab sebanyak 50 Baht (RM 6.40) seorang. Mereka juga memberitahu, jumlah ini bukan untuk mencari keuntungan tetapi lebih menjurus kepada ‘PRIDE’ yang akan dibawa oleh penyokong nanti.

Dengan pembelian saham kelab bernilai 50 Baht (RM 6.40) itu, mereka merangka pelan untuk melancarkan ’10 Year Old Stock’ bernilai 7 juta Baht (RM 893,000).

Selain daripada itu, pihak pengurusan kelab juga menawarkan pelbagai hadiah kepada pemenang bertuah untuk menarik lebih ramai penyertaan.

Untuk sebarang pertanyaan boleh berhubung melalui talian 0936869016, 0804604140.


‘Juri Berikan Kehidupan Saya Semula’ – Johnny Depp Terharu Menang Kes Fitnah Amber Heard

Keputusan juri mendapati bahawa Amber Heard bersalah kerana memfitnah bekas suaminya Johnny Depp dalam salah satu artikel yang disiarkan di The Washington Post pada 2018.

Juri juga menganugerahkan Depp $10 juta sebagai ganti rugi pampasan dan $5 juta lagi sebagai ganti rugi punitif, namun jumlah itu akan diselaraskan bagi mematuhi undang-undang Virginia. Selain itu, pihak juri juga memihak kepada Heard dalam kes fitnah peguam Depp ke atasnya dan dia pula telah diberikan ganti rugi pampasan sebanyak $2.

Tidak lama selepas keputusan itu diumumkan, Depp, yang berada di England semasa keputusan itu, mengeluarkan sebuah kenyataan penuh di laman Instagram miliknya.

A post shared by Johnny Depp (@johnnydepp)

“Enam tahun yang lalu, kehidupan saya, kehidupan anak-anak saya, kehidupan mereka yang paling dekat dengan saya, dan juga, kehidupan orang-orang, yang selama bertahun-tahun telah menyokong dan mempercayai saya berubah selama-lamanya,” tulisnya. “Semuanya [berubah] dalam sekelip mata,” katanya merujuk kepada artikel yang dikeluarkan oleh Heard.

“Dakwaan palsu, [yang] sangat serius dan jenayah telah dikenakan kepada saya melalui media, yang mencetuskan rangkaian serangan penuh kebencian yang tidak berkesudahan, walaupun tiada pertuduhan pernah dikenakan terhadap saya.” Keputusan hari ini, Depp berkata, “Juri berikan kehidupan saya semula. Saya benar-benar rendah diri.” Bagaimanapun, Depp tidak menyatakan apa-apa mengenai keputusan juri yang mendapati pasukan peguamnya bersalah atas satu tuduhan memfitnah Depp.

Depp terus menegaskan bahawa satu-satunya niat asal beliau untuk membawa kes ini ke mahkamah adalah “untuk mendedahkan kebenaran” sambil menambah, “Saya berasa tenang mengetahui saya akhirnya mencapainya.” Akhir kata, Depp mengucapkan terima kasih kepada peminat atas sokongan dan kebaikan yang mereka berikan sepanjang kes ini berjalan.

Dia juga mengucapkan terima kasih kepada Hakim, juri, kakitangan mahkamah, dan “pasukan undang-undang yang tidak berbelah bahagi.” Dia juga berharap bahawa budaya ‘cancel culture’ dapat dihentikan sehingga orang itu benar-benar terbukti bersalah, “Saya juga berharap kedudukan kini akan kembali kepada [prinsip] tidak bersalah sehingga dibuktikan bersalah, baik di dalam mahkamah mahupun di media.”

“Yang terbaik akan datang dan lembaran baru akhirnya telah bermula,” dia menyimpulkan, seolah-olah membayangkan kehidupannya sudah kembali dan keadilan dapat ditegakkan. “Kebenaran tidak pernah binasa.”

Kenyataan Depp, yang disiarkan di Instagram, bukan sahaja mendapat sokongan daripada segelintir peminat biasa, tetapi juga daripada beberapa selebriti. Ryan Adams, yang juga menghadapi tuduhan mengenai gangguan seksual dan penderaan emosi – dakwaan yang dinafikannya – meninggalkan komen di Instagram Depp. Sofia Richie, Naomi Campbell, dan Zedd juga meninggalkan komen kepada Depp sebagai tanda sokongan.

A post shared by Amber Heard (@amberheard)

Amber Heard juga mengeluarkan kenyataan di laman media sosial miliknya. “Saya sedih kerana bukti yang banyak juga masih tidak mencukupi untuk menentang kuasa dan pengaruh bekas suami saya,” tulisnya. Pelakon itu kemudiannya menyatakan bahawa kesan kepada keputusan ini akan meninggalkan ramai wanita di luar sana untuk berani bersuara apabila melibatkan kes keganasan rumah tangga.

“Saya sedih saya kalah kes ini. Tetapi saya lebih sedih kerana saya nampaknya telah kehilangan hak yang saya fikir saya ada sebagai orang Amerika – untuk bercakap secara bebas dan terbuka.” Dia mengehadkan komen pada siarannya.

Johnny Depp menang kes fitnah, Amber Heard diarah bayar ganti rugi RM65 juta. Rujuk pautan di bawah untuk membaca.

Johnny Depp Menang Kes Fitnah, Amber Heard Diarah Bayar Ganti Rugi RM65 Juta

‘Populariti Adalah Satu Ketagihan’ – Komen Elon Musk Mengenai Kes Johnny Depp Dan Amber Heard

Johnny Depp Akhirnya Dedah Sisi Sebenar Amber Heard


Lelaki Ini Sanggup ‘Turun Pangkat’ Untuk Terbang Bersama Anak-Anak Perempuannya

Tiada apa yang lebih membanggakan selain melihat kejayaan anak mencapai impian dan cita-cita lebih-lebih lagi dalam bidang kerjaya yang diminati oleh ibu bapa itu sendiri. Terbaharu, melalui sebuah tweet yang dikongsikan oleh Safia Anisa yang menceritakan kejutan yang sanggup dilakukan oleh bapanya.

Difahamkan, Safia Anisa yang baharu berusia 23 tahun dan kakaknya Safia Amira yang berusia 28 tahun bekerja di syarikat tambang murah AirAsia sebagai Senior First Officer.

Tweet yang dimuatnaik pada 12 Julai lalu menceritakan ayahnya sanggup meninggalkan jawatan yang dipegangnya selama 40 tahun di sebuah syarikat dan kini memegang jawatan junior first officer semula semata-mata untuk terbang bersama-sama Safia Anisa dan kakaknya.

This man left the company he's been w for 40 years, started fresh as a junior, got a new rating at the age of 58, just so he could fly w 2 of his annoying daugters. I cannot tell you how grateful i am for this. Alhamdulillah, i finally got to fly w my abah! :') pic.twitter.com/NQGGO4ucLO

— Safia Anisa (@SafiaAnisa) July 12, 2019

Beliau sempat menceritakan perjalanan karier ayahnya dalam tweet terbaharu yang bermula sebagai seorang pegawai kadet di Malaysia Airlines selepas tamat pengajian SPM. Tambahnya lagi, ayahnya membuat keputusan untuk berpindah ke AirAsia untuk terbang bersama anak-anaknya sebelum beliau bersara.

Aww thank you for the well wishes everyone!! ♥ Just for clarification, my dad started flying right after spm, he was a cadet for MAS. After 40 years there, me and my sister both got a job at airasia. He then decided to come to airasia so he could fly w us before he retires! pic.twitter.com/bx6tOPqkMR

— Safia Anisa (@SafiaAnisa) July 13, 2019

Tweet tersebut kini menerima lebih 5,000 retweet dan hampir 10,000 likes daripada orang ramai yang rata-rata kagum dengan keharmonian keluarga ini.


Jurugambar Dedahkan Di Mana Pelarian Kanak-Kanak Syria Tidur

Magnus Wennman, pemenang anugerah photojournalist dari Stockholm, telah menerbitkan satu siri foto yang menceritakan apa yang terjadi kepada kanak-kanak di Timur Tengah dan pintu-pintu masuk Eropah selepas melarikan diri dari konflik di Syria. Siri yang dinamakan “Where The Children Sleep” ini memerlukan beliau travel ke kawasan-kawasan di mana kanak-kanak dan keluarga mereka melarikan diri untuk mendapatkan cerita mereka.

Dalam satu temubual bersama CNN, Wenman berkata walaupun konflik yang berlaku sukar untuk difahami oleh orang ramai, tapi satu perkara yang mudah untuk difahami ialah kanak-kanak memerlukan tempat yang selamat untuk tidur.

Kanak-kanak ini tidur dalam cuaca 34 darjah Celcius. Dengan lalat berterbangan, kanak-kanak ini hanya diselimuti oleh selendang nipis ibunya.

Rumah mereka di Idlib di bom dan Ahmad survive manakala adiknya tidak. Hidup tanpa rumah memaksa Ahmad dan ayahnya menjadi pelarian. Gambar ini diambil pada hari ke-16 mereka menjadi pelarian. Mereka telah tidur di perhentian bas, atas jalan dan dalam hutan.

Moyad, 5, dan ibunya dalam perjalanan ke pasar di Dar’a untuk membeli tepung. Nasib tidak menyebelahi mereka apabila terkena bom ketika melepasi sebuah teksi yang telah dipasang bom, Ibu Moyad mati ditempat kejadian. Moyad diterbangkan ke Jordan untuk rawatan kecemasan kerana serpihan bom tertusuk dalam kepala, belakang dan pelvisnya.

Maram baru saja pulang dari sekolah apabila peluru berpandu mengenai rumahnya. Bumbung yang runtuh jatuh atas kepalanya. Ibunya menghantar ke hospital dan dari situ, dia dibawa ke Jordan. Akibat daripada kejadian itu Maram mengalami pendarahan otak dan koma selama 11 hari. Kini, dia sudah sedar tapi rahangnya patah dan tidak boleh bercakap.

Fara meminati bola sepak. Ayahnya akan cuba membuat bola dengan apa saja yang boleh dibuat. Dia selalu mengucapkan selamat malam kepada Fara dan kakaknya Tisam, 9 tahun dengan harapan akan ada bola yang lebih baik keesokkannya untuk mereka bermain. Fara tidak pernah give up dengan bola walaupun kehidupan mereka dan impian mereka yang lain seakan-akan sukar dicapai sekarang.

Amir, 20 bulan, lahir sebagai seorang pelarian. Ibunya percaya Amir trauma sejak dalam rahim. Amir tidak pernah bercakap sepatah perkataan. Mereka tinggal dalam khemah plastik.

Shiraz baru berusia 3 bulan apabila mula menghidapi demam yang teruk. Doktor mengesahkan dia mengidap polio dan menasihatkan ibu bapanya untuk tidak menghabiskan duit terlalu banyak untuk ubat pada budak perempuan yang “tiada lagi peluang untuk hidup”. Selepas itu, peperangan berlaku dan ibunya, Leila mula mendukung Shiraz ke sempadan dari Kobane ke Turki. Shiraz, kanak-kanak yang tidak boleh bercakap ini tinggal atas buaian kayu di kem pelarian. Dia baring di situ, siang dan malam.

Shehd suka melukis, tapi sejak kebelakangan ini, lukisannya mempunyai tema yang sama iaitu senjata. Shehd melihat senjata di mana-mana saja dan setiap masa. Sekarang dia tidak melukis lagi sejak menjadi pelarian. Menurut keluarga Shehd, jadi pelarian lebih sukar dari tinggal di Syria. Gambar menunjukkan Shehd sedang tidur di sempadan Hungary.

Kanak-kanak perempuan ini mahu pulang ke rumahnya di Aleppo kerana dia tidak pernah menangis waktu tidur malam di sana. Di kem pelarian, Walaa menangis setiap malam.

Ralia dan Rahaf tinggal di atas jalan di Beirut. Mereka datang dari Damascus, di mana bom tangan telah membunuh ibu dan abang mereka. Bersama ayah, mereka telah tidur di atas jalan selama setahun.

Ahmed tertidur atas rumput ketika gambar ini diambil sementara yang dewasa sedang merangka rancangan untuk keluar dari Hungary tanpa melalui pengawal. Ahmed kini dijaga oleh bapa saudaranya sejak ayahnya terbunuh di kampung halaman mereka Deir ez-Zor di utara Syria.

Abdullah mengidapi penyakit berkaitan darah yang membuatkannya mudah penat dan tidak sihat tapi ibunya tidak mempunyai wang untuk membelikannya ubat. Dia juga masih trauma kerana melihat sendiri pembunuhan kakaknya di rumah mereka di Daraa. Abdullah hanya tidur di luar Central Station di Belgrade.

Keluarga Lamar dalam perjalanan untuk membeli makanan apabila sebuah bom jatuh berhampiran rumah mereka. Mereka merasakan tidak lagi selamat untuk tinggal di situ. Selepas dua kali percubaan merentasi laut menggunakan bot kecil dari Turki, mereka akhirnya berjaya sampai ke sempadan tertutup Hungary. Sekarang Lamar tidur atas selimut di dalam hutan.

LIKE dan FOLLOW Vocket di Facebook serta Instagram


Jurugambar Ini Merakam Budaya Dunia Yang Akan Pupus Ditelan Zaman

Semenjak 3 tahun lalu, jurugambar British bernama Jimmy Nelson telah menjelajah ke seluruh dunia – dari Namibia ke Papua New Guinea ke Mongolia – untuk merakamkan 31 budaya unik dan terpencil yang akan hilang, di dalam sebuah buku bertajuk Before They Pass Away.

Perjalanan beliau tidak mudah. Kadang-kala ia memakan masa berminggu-minggu lamanya untuk sampai ke tempat kediaman komuniti ini, dan selalunya mereka tidak dapat berkomunikasi secara lisan, kerana tidak kira berapa ramai penterjemah yang beliau gunakan, mereka masih tidak bercakap dalam dialek yang sama dengan pemilik budaya terpencil ini. Perkara ini menyebabkan beliau berhubung dengan cara lain.

“Salah satu detik kegemaran saya ialah ketika berada di puncak sebuah gunung di Kazakhstan,” Nelson berkata. “Ia adalah awal pagi yang sangat sejuk, matahari sedang terbit. Saya menanggalkan sarung tangan untuk menangkap gambar matahari terbit yang sinematik dan menakjubkan tetapi tangan saya mula beku dan melekat di kamera. Saya mula menangis kerana tidak boleh bergerak untuk menangkap gambar. Dua wanita Kazakhstan datang ke arah saya, membuka sarung tangan mereka, dan meletakkan tangan mereka yang panas pada tangan saya.” Beliau akhirnya berupaya untuk menangkap gambar.

“Apabila seseorang itu lemah dan terdesak dan orang lain nampak anda dalam keadaan sebegitu, mereka sanggup untuk melepaskan nilai-nilai mereka untuk membantu anda,” kata Nelson, sambil menerangkan kedua-dua wanita itu beragama Islam. “Dengan menjadi lemah, anda boleh berhubung sehingga peringkat yang paling dalam.”

BACA: 12 Perkara Yang Kita Boleh Belajar Daripada Budaya Jepun

Walaupun beliau memilih budaya bukan berdasarkan mana yang paling terancam atau paling penting dari segi antropologi, (beliau memilih berdasarkan lokasi geografi dan kecantikan estatik), beliau berpendapat komuniti yang beliau temui tidak akan kekal dalam situasi mereka sekarang dalam jangka masa terdekat.

“Saya tidak dapat berikan jangka masa, tetapi ia akan berlaku dengan pantas,” kata Nelson. “Tidak kiralah betapa terpencilnya tempat yang saya pergi, saya boleh mengakses Internet hanya dengan perjalanan selama dua hari. Kebanyakannya mempunyai akses terhadap telefon bimbit. Dan apabila mereka mula memiliki telefon pintar (smartphones), mereka akan dijamu dengan foto-foto negara maju. Terdapat risiko untuk mereka meninggalkan ketulenan mereka sekarang lalu menuju ke arah dunia material.”

Akses fizikal juga menjadi semakin mudah. “Lima tahun lalu, ia memerlukan sehingga tiga minggu untuk sampai ke Lembah Omo di Ethiopia,” kata Nelson. “Empat tahun lalu, ia mengambil masa seminggu dan sekarang ia hanya mengambil masa dua hari untuk sampai ke Lembah Omo disebabkan prasarana yang baru dibangunkan.”

Walaupun keadaan berubah, beliau berharap buku beliau menjadi sumber rujukan sebagai rekod budaya dunia yang hilang.

Lawati laman web Before They untuk maklumat lanjut.

BACA: Berbaju Kurung Di Milan, Tanpa Sedar Gadis Melayu Ini Jadi Tumpuan Ramai


Jurugambar Ini Rakam Hidangan Terakhir Banduan Yang Berdepan Hukuman Mati

Jika anda diberi pilihan untuk makan hidangan yang anda suka buat kali terakhir, apa yang akan anda minta?

Ini adalah projek unik dari jurugambar Henry Hargreaves di mana beliau mereka kembali hidangan makanan terakhir banduan-banduan di penjara. Idea projek ‘No Seconds’ ini tercetus apabila Henry mendapat tahu bahawa tradisi hidangan makanan terakhir ini mendapat sokongan untuk dihentikan.

Beliau percaya pilihan makanan setiap banduan itu mewakili karekter dan personaliti banduan tersebut.

“Di New Zealand, atau di mana- mana negara maju, hukuman mati sudah tidak relevan. Dan ianya semudah ‘Hey, esok awak akan mati. Apa makanan terakhir yang awak nak makan?’. Jadi saya terpanggil untuk visualkan idea ini. Ketika membuat kajian tentang topik ini,saya mendapati setiap mereka mempunyai personaliti tersendiri berdasarkan pilihan hidangan yang mereka minta,” terang Henry.

Ada banduan yang hanya mahukan buah, ada yang mahukan ayam KFC. Lihat gambar-gambar hidangan terakhir banduan-banduan ini.


Jurugambar Ini Rakam ‘Kesunyian’ Bandar Pyongyang, Korea Utara

Perkara pertama apabila melihat gambar-gambar ini adalah di mana semua orang? Jurugambar Perancis yang kini bekerja di Singapura, Raphael Olivier merakam bangunan yang terdapat di Korea Utara dalam siri gambar terbarunya, Vintage Socialist Architecture.

Gambar-gambar ini ditangkap Raphael ketika beliau berada di Pyonyang. Selepas mendapat visa untuk melawat negara berkenaan, Pyongyang memang sebuah negara yang unik bagi beliau. “Penggunaan rekaan simiteri dan bangunan yang hebat dan penggunaan warna pastel yang unik membuatkan tempat ini sangat lain dan mempunyai auranya yang tersendiri. Ianya sangat mengujakan saya,” kata Raphael. Tiada sebarang billboard atau poster jenama antarabangsa menghiasi bandar Pyongyang menurut Raphael.

Korea Utara kini melonggarkan syarat untuk memasuki negara berkenaan dan bilangan pelancong ke negara Korea Utara dijangka bertambah menjelang tahun 2020. Gabungan bangunan futuristik dan lama membuatkan landskap negara ini lain dari yang lain. Jika diberi peluang, mahu tak anda melawat negara Korea Utara ini?

Untuk melihat karya Raphael yang lain, anda boleh ke sini. Beliau juga adalah jurugambar sama yang turut merakam gambar bandar Ordos, bandar moden yang tidak berpenghuni di China.

Baca : Ordos, Bandar Moden Yang Tidak Berpenghuni Di China


Jurugambar Ini Rakam Rekaan Minimalis Yang Terdapat Di Seluruh Dunia

Trend minimalis dapat kita lihat di media sosial setiap hari. Minimalist photography adalah seni mengambil gambar untuk nampak sesuatu objek itu tampak minimalist. Ianya memerlukan angle/perspective yang tepat untuk mendapat hasil gambar yang memberangsangkan.

Matthias Heidrich pergi ke seluruh dunia untuk mengambil gambar yang awesome ini. Gambar-gambar architecture ini di ambil di kota-kota besar dunia seperti Tokyo, Seoul, Berlin, Leipzig, Lisbon, Milan, dan Rome. Tone warna gambar yang diambil Matthias sangat cantik sekali.

Kalau di Malaysia, saya rasa di Putrajaya dan Cyberjaya banyak tempat yang boleh diambil gambar untuk projek minimalist photography. Kalau anda ada gambar-gambar menarik seperti ini, boleh berkongsi dengan kami. Apapun, kalau anda mahu lihat karya awesome Matthias yang lain, boleh ke laman sesawang beliau di sini. Saya suka semua karya Matthias. Banyak anda boleh belajar dari gambar-gambar Mathhias ini. Selamat mencuba!


Jurugambar Ini Rakam Sisi Moden Paris Yang Dilupakan

Semuanya bermula pada tahun 1950an dan 1980an, ketika bandar Paris sedang berkembang maju. Migrasi penduduk dari luar menyebabkan Paris menghadapi masalah tempat tinggal untuk mereka yang berhijrah ke kota Paris. Solusi kerajaan Perancis adalah membentuk projek perumahan yang ketika itu adalah sangat moden dan unik.

Tetapi selepas beberapa dekad berlalu, bangunan tinggi ini sudah ketinggalan zaman dan seperti sudah dilupakan. Tempat tinggal ini masih berpenghuni tetapi dihuni oleh golongan tua sahaja kerana anak-anak muda lebih tertarik dengan hidup di bandar yang lebih kontemporari.

Jurugambar dari Perancis, Laurent Kronental tertarik untuk merakam tempat-tempat ini kerana perumahan ini mempunyai suasana yang unik. Pada tahun 2011, beliau memulakan projek ‘Souvenir d’un Futur’ merakam gambar-gambar menarik dari kawasan-kawasan perumahan ini. Laurent merakam suasana seolah-olah bandar ini sudah ditinggalkan tanpa penghuni dan nampak seperti ghost town. Projek Laurent ini masih berterusan dan jika anda berminat untuk melihat gambar-gambar terbaru projek ini, boleh lihat di sini. Kreatif projek Laurent ini. Nampak seperti bandar dalam filem ‘I Am Legend’.


Jurugambar Ini Serlahkan Kreativiti Tangkap Gambar Gunakan FaceTime Menerusi Sesi ‘Photoshoot Online’

Sejak wabak COVID-19 melanda seterusnya diikuti dengan Perintah Kawalan Pergerakan (PKP) yang dijalankan pihak kerajaan, dapat dilihat sejumlah besar bisnes dalam dan luar negara mulai merasai kesannya.

Antara pekerjaan yang terkesan dengan situasi yang berlaku sudah pastinya jurugambar yang memerlukan mereka untuk bertemu dengan client dalam jarak yang dekat.

Walau bagaimanapun, lain ceritanya dengan pengguna Twitter @ahmadamirrudin yang memilih untuk menjalankan sesi photoshoot secara atas talian menggunakan aplikasi panggilan video iaitu FaceTime. Hasil akhir daripada sesi photoshoot atas talian ini jelas membuatkan para netizen teruja.

From this #facetimephotoshoot pic.twitter.com/gzb7111e7X

— amirudinalihasan (@ahmadamirrudin) April 26, 2020

Menurut Ahmad Amirrudin selaku jurugambar, pihak client sudahpun menempah sesi photoshoot bersama beliau sejak sebelum PKP berlangsung. Dalam usaha untuk mengikuti arahan PKP, sesi photoshoot ini masih lagi dijalankan namun dengan gaya yang sedikit berbeza iaitu secara FaceTime.

Mengenali pihak client yang sudah menggunakan servis beliau sejak daripada bertunang seterusnya berkahwin dan kini mengambil servis sewaktu mengandung secara tidak langsung memberi ilham buat beliau untuk menjalankan servis photoshoot ini secara atas talian dimana beliau bakal memberi arahan kepada pihak client dalam mendapatkan hasil yang terbaik.

Meskipun pada mulanya pihak client agak hairan dengan idea menggunakan FaceTime ditambah pula dengan pengalaman jurugambar yang pertama kali mengendalikan sesi photoshoot secara atas talian, hasil akhir sentuhan jurugambar ini jelas membuatkan mereka tersenyum.

Melihatkan kepada gaya kreatif jurugambar ini menghasilkan sentuhan terbaik waima secara atas talian, mungkin perkara ini boleh diaplikasikan oleh jurugambar lain yang bakal menjalankan sesi fotografi sempena musim PKP berlangsung. Anda boleh ikuti dengan lebih lanjut hasil seni jurugambar ini dengan klik di sini.

Tahukah anda jurugambar dari Malaysia pernah dipilih sebagai 30 jurugambar perkahwinan terbaik oleh majalah Rangefinder. Turut dikongsikan, 4 tip penting sebelum memilih jurugambar sempena majlis perkahwinan anda.

Jurugambar Malaysia Ini Terpilih Sebagai 30 Jurugambar Perkahwinan 2019 Untuk Majalah ‘Rangefinder’

4 Tip Penting Sebelum Pilih Jurugambar Untuk Majlis Perkahwinan Anda